
Ki Jingkynmaw 


the most important things are always the best remem- 
bered. Henry Van Dyke 

Ka thup poitri, Ki Jingkynmaw, ka dei kaba la pynmih 
khnang ban pynsah nam ia i Reality Lanong, i khun khatduh 
jong i Kong Lodis Lanong bad i Bah Shyllong Khonglah jong 
ka shnong Sohkha iba la khlad noh ha ka 12 tarik u Nohprah 
2001 haba i dang dap dang 22 snem ka rta. 

IJ Henry Van Dyke, u nongialap niam bad nongthoh 
bakhraw ka ri America, u la ong ba kham bunsien, dei ia kiei 
kiei kiba donkam tarn ne kiba iajan eh ban ka dohnud jong ngi 
ba ngi ju kynmaw ieit eh. Khlem pep i Reality, bam kwai ha 
dwar U Blei, i longthikkumne hakamynsiem ki kmie ki kpa, 
ki bahaVing bahasem jong i. Bad dei na kanc ka daw ba ki la 
wad ia ki lad da kumno ban tei mot ia i. Ha kane ka jingwad 
jong ki, ki la lap ia ka lad ka bapaka tarn, kata ban pynsah nam 
ia ka kyrteng jong i lyngba ka thup ki sur my Hung. 

Dei da kumne ba u khun khatduh shynrang jong ki,u 
samla Lahduh Lanong, u la iakynduh ia nga ban iaphylliew 
jingmut. Haba une u samla u la batai ia kiei kiei baroh nga la 
sngew shon bha ha la mynsiem bad nga rai ban sei la i bor i 
buit ym tang ban pynurlong ia kane ka jingthrang jong ki h 5 mrei 
ruh ban pynlong ia kane ka kot ki sur myllung kawei na kiba 
kynsai tarn, ka ban ia dei dor bad ka jingthmu bashongkhia 
jong ki bahaYing i Reality. 

Te kumta nga la ai jingmut ba kane ka kot ka dei ban 
kynthup ia ki poitri jong ki myllung bad ki nongrwai Khasi kiba, 
ha kajingsngew jong nga, ki long ki bajanai. la kane ki nongpule 
ki lah ban iohi wat tang shu mar ia peit ia ka kyrteng Jong kito 
ki nongthoh kiba la ioh jaka hangne. Hynrei, ha kajuh ka por, 
namar ka jingkwah ki bahaiing, nga la kynthup lang ruh ia ki 
poitri na ki lok ki Jor i Reality, khlem da mushlia ei ei. Tangb^: 
nga la buh ia kine ha la ka jong ka kyndong, ne ka bynta baar 
jong ka kot. 

Kharn bun na ki poitri ba nga la jied na ka bynta kane 
ka kot ki jingkynmaw pat, dei kiba ia hap bad ka jingjia, kata 
ka jingdap lyngkhuh snem banyngkong jong ka sngi Yap i Real- 
ity. Kine ki elegy ne ki sur pangnud ki kren ia ka jingieit, ka 
jingVap, ka jingsngewsih, ka jingkthang, ka jingtmang bad ka 
•Ml j^.ynniaw kaba mih na kajingduh noh ia kiei kiei kiba iajan 
: iM oad ngi. Ha kajuh ka por pat ki tyrwa ia ki ktien sngewlem 
oad kajingpyntngen iaka mynsiem pangnud; kajingmaramot 
ia ka dohnud ba la or pait da kaba ki pynkynmaw ha ngi ia ki 
jingshisha bad ki jingeh kiba wan lynsher ia kawei pa kawei ka 
jingim briew. 

Na kane ka daw, nga ngeit skhem ba kine ki sur kin 
• Mil ah Lajingjah thaitym tang iaki bahaiing i Reality, hynrei 
. ia kiwei kiba hap ha kajuh ka jingshem. To ai ba kine ki 
jingrwai kin long shisha kiba pynsah nam shi junom ia ka 
jingkynmaw i Reality, namar kuni ba ong u Jean Paul Richter, 
u nongthoh bapawnam ka Germany, dei tang ka jingkynmaw 
kaba long shisha ka paradais na kaba ngin nym shah beh shuh 
lano lano ruh. 




Kynpham Sing Nongkynrih 
Editor 



Ka Kyrwoh Jingsngewnguh 


Nyngkong hi ngam lah khlem da pynpaw shynna ia la 
ka jong ka jingsngewnguh sha la U Nongthaw ba u la plie ka 
lad ban ioh pyndep ia kane ka kam baradbah ba ka iing ka la 
thmu. 

Ka jingsngewnguh ba kyrpang nga ai sha i Bah 
Kynpham Sing Nongkynrih, wat la hapdeng ka jingbunkam 
jong i kum u rangbah hynrei i la kloi ban sngewlem ia nga 
khlem kyntait wat naduh ka sien ba nyngkong ba nga leit ia 
kynduh bad i. Ngam lah ban len ba da ka jingaibuit aibor ma i 
ba kine baroh ki la urlong. 

Nga ai ka jingsngewnguh sha ki Myllung ka Ri Khasi 
bad ki nongrwai, bad kumjuh ruh ia ki Bahai'ing Hasem jong ki 
nongthoh ki ba la khlad noh, ki ba la ai kylluid mynsiem ia la ka 
jingtreishitom jong ki ban ia synfiiang lem sha kane ka thup 
poitri Khasi. la ka jingbha sbun jong phi nga sngewdapram eh. 

To U Blei, ka jingsuk kaba palat ia ka jingshemphang u 
briew, un kyrkhu bad don ryngkat bad phi shilynter ki sngi ban 
dang wan bad ha kajingshakri jongphi ia kajaitbynriew lyngba 
ka thoh ka tar. 

Ngam lah ruh khlem da pynpaw ka jingsngewnguh sha 
ki nonghikai ki ba la long ar na I mei I pa ki ba pynsan 
pynrangbah ia I ne I hymmen jong nga I ba la leit sha Dwar U 
Blei la ha ka Hang ka pyrkhat ka pyrdaifi bad ka akor ka burom, 
bad ia ki lok ki jor ki kur ki kha kiba i ieit, ki ba iai ai ka jingtngen 
bad ka jingkyrmen ha ka dohnud jong i ha man la ka khyllipmat 

Nu rympei I Reality Lanong 

I Bah Shyllong Khonglah bad I Kong Lodis Lanong 

1 . Glorious Lanong. 

2. Hemes Roy Lanong. 

3. S. Garmes Roy Lanong. 

4. Meterlist Lanong. 

6. Lahduh Lanong. 

Ngi at ka jingsngewnguh ia kine harum 

i) Ki myllung baroh hapoh ka Thup 

ii) U Nongpynwandur ia kane ka Thup 

ii) Ka Shnong Sohkha 

iii) la baroh ki nonghikai ha ka 

a) Sohkha Shnong L P School 

b) Sohkha Higher Secondary School 

k) Seng Khasi College, Shillong 

d) Nongtalang College 

Kyntang iawai nga kyrmen ba baroh ki ba la fliew 
kyrteng bad kumjuh ia kito ki ba ngam lah hiew shuh U Blei un 
nang iai kyrkhu ia phi ha ki sngi ki ban dang wan. 

Khublei iaphi baroh 

Lahduh Lanong 





Kl JiNGKYNMAW 


Ko Lapalang 

Ko Lapalang plirangsngi jong nga 
Kumba tyngshain u Mangkara 
Khlem sngap ki kiien sangsot i Mei 
Men shem lanot ha ka pyrthei. 

Na snieh pyrthei shaei me phet 
Sa tang marwei nga sah khunswet 
Haba na nga kynrem me khlad 
Dohnud sngewsih nga im suhsat. 
Chorus: Wow H! la shet ka 'tieh pongdeng 
la ka rynieng u kynram reng 
Wow !!! la kjit u nam sarang 
la ka mynsiem u Lapalang. 

Ko khun nga ong ynnai leit kiew 
Sha ri Khasi sha ri ki briew 
shong khop ha la ri them ri thor 
Bam da u khah bam da ii nor 

Ngin bam da u jangew jathang 
Baroh shi lyiur baroh shi tlang 
Pynban kynrem na nga me khlad 
Marwei ha kwain nga jaw ummat. 
La shet ka shanam shalyngkor 
Me pat ha kti u khatar bor 
Na me ki dum ka sngi u bnai 
Sha nga kumno pat men wan phai 

‘Nampliang dusmon ia me u dung 
U’ Nam tabla u ban na krung 
Pyllup me pat rangbah ryngkuh 
Ummat aiu ngan sait khatduh. 

Kynshreng me phuh ha khmat i Mei 
Mynba me ieng ha la rympei 
Na lyndet khlur mynta me sngap 
Jingud ka kmie ba shem ka pap. 

La thoh : Dewising Khongdup 
La rwai ; Dr. Bevan L. Swer 

Kl JiNGKYNMAW 


Taj Mahal 


E. Weston Dkhar 


Ko maw marble ka jingphohsniew ! 
Ko Taj Mabal kajingbhabriew ! 

Pha ieng sakhi lyngba ki rta, 

Hapoh nongbah donnam Agra ! 
Shaphangjingieit ba jylliew sat ! 

Sha thlong ummat bym lah ban twad ! 

Jingieit nylla b’u briew u sliang, 

Katba nang slem katta nang thiang ; 
Lajingkylla ki wan ki leit ; 

Jur jingpynshoi nang skhem lyngngeit : 
JingYap runar ka pharia phret, 

Jingieit nylia horkit kam Iwet. 

Ko Taj Mahal sakhi phy 1 la, 

Jingieit batlem bym ju kylla ; 

Ha pyrthei sngi slem ban iakhlad, 
Jingim ka pdem ummat bym rngad ; 
JingYap ka loit ki syrdoh sat, 

Ha ka kam don ka jingiakhlad. 

Ko Taj’ Mahal pha Yeng mawsiang, 
Jingieit jylliew bad ba iai thiang: 

Ba soskular palong ka sliang:, 

Duwan bym lah ban laid kynriang : 

To sei khubor batlem bathiang, 
lajingieit bneng b’u briew u sliang. 

Kynroh marble ummat bad snam, 

Ki ngamjylliew, jabiengki sam ; 
Namarjingieit bajyiliewtam- 
Hajat ki mraw ki ud ki lam ! 
Namarjingieit ba kthang tympang- 
Ki duh ei khoit-Jingieit kyntang? 

KoTaj Mahal marble jingphohsniew, 
Katno Jingieit ka ngamjylliew ? 

Pha sain ka bneng ha ka pyrthei- 
Bad dujok ding ba ishyrkhei ! 
Namarjingieit nylla b’la khlei- 
Ki duh jingieit ki kylladpei ! 

Ko Taj to kren bad to iai kren, 
lajingieit bneng bym lah ban len ; 
Lyngba ki sur ki dak bym Yap, 

Khlem jingthoh bria ne jingarsap ; 

To ktik i’u briew ba un sngewthuh. 
Balei dohnud jong u ka pluh ! 

Kl JiNGKYNMAW 


I Pa I Dei 1 Riewphylla 

Haba I pa im don ha ling, 

Ngam tip balei nga shu sngewtieng ; 

Wat la I Mei I don hajan, 

Pynban mynsiem jong nga ka ran ; 

Lei lei haba jingdum ka wan, 

Ngam ju sngewshngaih ngam Ju sngewshlur. 
Hynrei kawei kaba phylla, 

Wat la ka long kaba shisha ; 

Ba shisien im ju ong ha nga, 

“Nga ieit ia phi ko Ksiar Paila.” 

Haba nga ur bad nga pangjur. 

Bran bran sha nga I rap I tur ; 

I tah umbiah, I pynjyllut, 

“Ba lait ka khnai,” I shu pynbud ; 

Katba I Mei I khroh kduk kduk ; 

“Ko ieit jong nga, wow syiem jingsuk,” 

Ha nga ka long kum ka rnaia, 

Ngam lah peiba kpep jingshisha ; 

Balei shisien im ong ha nga, 

“Nga ieit ia phi ko dap rupa.” 

Haba mynmiet ba lap ka khmat, 

Sopti muja nga thiah tyngkat ; 

I thnum artad, I law I doh, 

Halor ryndang jong I nga snoh ; 

Haba mynmiet nga pyrta-’Mei’, 

E. Weston Dkhar 


I Pa nyngkong ki kti I sei ; 

B’rabor haba kum thiah kynsnuk, 

I Pa ia nga I wan pynsuk, 

Balei pat im ju ong ha nga — 

“Nga ieit ia phi ko ksiar paila !” 

Haba nga pang, nga shitom eh, 

Shadem jong nga ka peh kyndeh ; 
Harud palong I Mei I shong, 

L‘i phuh samrkhie, I ithang-iong ; 

1 Pa I khreh I wad bitor. 

Sha Pharmacy I wad doktor ; 

“Kane ko khun, dih phin koit noh ; 

Ka mrad ka mreng, ka pang khieshoh ; 
Hynrei pat im ju ong shi wat — 

“Nga ieit ia phi ko khun kynrad.” 

Shapoh lyngkha I Ieit dangstep. 

1 shah ka Iyer u slap ba jlep ; 

Janmiet rathai sha ling I phai, 

Ryngkat j ingbam kiba kynsai, 

“Ko khun kine ki sohramdieng, 

Ka kait-shini bad ki sohpieng.” 

Tang ba ngin bit ngin biang ma ngi, 

We’i briew wei briew I phuh samrkhie ; 
Bunsien bunsien nga sngewphyl 1 a. 

Ban kotjingmut jylliew I Pa. 

Tang ba ngin kmen ma ngi ki khun, 
Katta mynsiem Jong I ka hun ; 

Kl JiNGKYNMAW 


Ki thiep ki jur, I kiew I hiar, 

Lynti jingim 1 iaid husiar ; 

Wat la 1 don ha ri nongwei, 

Ki jingduwai I buh h’U Blei ; 

Namar jong ngi sawdong in her, 

Sha kut ki pud jong ki saw-lyer, 
Hynrei kane nga sngewphylla, 
Jingieit jong I kam paw ha sla. 

I buh ka bri, ka bsah ka kper. 

Tang shu lait por, sha ta I her ; 

Ha thwei 1 tong ki shersyngkai, 
Hapoh ri bri I siaw I rwai ; 

Haba ki soh ki kwai ki plung, 

I phuh samrkhie I ud myllung ; 

1 ngam sha kpep por ban sa wan ; 
Ynda ma ngi, ngi heh ngi san ; 

Hynrei kane nga sngewphylla, 

Balei jingieit kam paw ha sla ! 

Sh’wa ba ngin leit skul man ka step, 
Ki lynnong kot, I phah pyndep ; 
B’rabor 1 shoh I mai ia nga, 

Kum u khynnah nga sngew pisa ; 
Lada tipsngi,’ ia nga I ong, 

Ha shuki shrong phin ioh ban shong : ’ 
B’rabor b’rabor nga ju phylla, 

Balei kumne 1 ong 1 Pa ; 

Katba nangsem nga nang peiba. 
Jingieit jar jar ka jong I Pa. 

‘‘Ha Ka Pneh I Mei’’ 


Kyntiewhor Diengdoh 


Jingknien kan iai shlei, 

Ha kane ka pyrthei; 

Ngan khuslai balei ? 

Ha ka Pneh jong i Mei. 

Haba tang kem pang. 

Ban thiah ban dem im nang ; 
Shimiet i d’wai phirat, 

Ba ngan koit ngan khiah krat. 

Sha skill te nga poi , 

Ba trei shitom I Mei, 

Ngan iai minot toi, 

Katba kotbor synei. 

Mei ba ieit bathiang, 

La jingim lut phi siang ; 

Ngan kynmaw kyndiang , 

Ba ngan ieit markylliang. 

Ynda por la dei, 

Ba ngan khlad na pyrthei; 
Ngan thrang haba dei, 

Ban don lang bad I Mei. 

Kl JiNGKYNMAW 


U Myllung Soso Tham” 

Ba ryngkhat ha i por ba kynjah ba sngewblaw, 

Nga dang shong ha la Ying, jingpyrkhat ka bynhiaw; 

Nga dang mut ban myllen. da jingrvvai Ic ngan thaw, 

Dei hamar hangta khlek, i’U Myllung nga kynmaw. 

U Myllung Soso Tham, U para shnong jongnga, 

Ba la kJia, la pynsan ha Mariang ka Sohra; 

La ia U ngam kot-khmat, por jong U ngani pat kha, 
Sngewsammut ban ong pat ba ia IJ nga tip bha 
Ka Pateng ka iathuh, ki matti te ki paw, 

Ba U dci da shisha IJ Myllung UBA KHRAW; 

Kl kyntien, ki jingrwai, iakibaU la thaw, 

Kani dei ho kaba jem khamakha ban kem daw. 

Ki jingrwai ba bunjail ha ki sur ba ngim nang, 

Kiba siat ia jingim har jinglong ruh naphang; 
la khana ba dung klong, ngi iapler ngi lap ang. 

Tip ngin ong u dei lait ne iano u mut khnang"^ 

U hiewtang da jingrwai iathymmei Aiom-ksiar, 

Ba U Khun Hynniewtrep naduh bneng u wan hiar; 

Mar ialait kata hi, wan lynshop ka jynjar, 

I’ad jingdurn kan da phet ba u kit pap U Syiar. 

[a ka Duitara Ksiar, Ba kumno ba U ioh ? 

Ka pyrthei ki Nongrwai ia kata ki lyngngoh; 

Ki jingrwai kiba lung la khlem bur ruh u kyoh, 
la Une te marwei ka dei hok ban iaroh. 

Ha ka Ktien ka Thylliej, la kajong u da bang, 

Koit phin shem ki Biria ha tara b’Un nang ang; 

Ka nuksa ruh u ai, burom-ktien ba ngin nang, 

Jaidbynriew de nangta ka da roi ruh shaphrang. 

Kyntiewbor Diengdoh 


Ruh, U ieit la i shnong b’U la b’U la sah, 

U ju kynmaw tympang ia ki por dang khynnah; 
Ban ioh im sa shisien kum kata u da kwah, 

U pisa iajingim kit lyngkor long-rangbah. 

Shisien de U la ong, ‘Ngan im namar ka Ri’ 

Sngew kumba u iaisah shi’rta ryngkat ki sngi; 

Ba Myllung Um da bniah kuni hanga bad haphi. 

Da kumno kein ngin shem par jingieit katta hi. 

Jingpyrkhat ki ban khia na dohnud bym lah ong, 
la ka Ri te U kren la marwei hi U long, 

U da thrang ba kan skhem na sawar kan da shong, 
Ba Umsaw ka duriaw kin ym lah ba kin rong. 

U burom para briew la ki para nongrwai, 

U da niew ki kyrteng na kylleng ba U phai; 
la U Blei U da ieit, jingiaroh U ju ai, 

Dei nangta ba ka sap ka iai ih iai phymai. 

la kyntien U Miltion u da sot sngewshyrkhei, 
Khnang ka Ri kan iaisah ka Tusbir ha pyrthei; 

Ba ki Khun ki Jong ka kin ym lait na ba dei, 

Ban ym lap ka dumdngiem pynbabe lehnohei. 

Sha ki thwei ba jylliew u da jngi kham palat, 

U da thorn ia ki bniap sur jyrmi ba shusat; 

Kum u briew u la shah ia ka shit ia ka khriat 
Kiwei de kin nang bud, U ialam hi na khmat. 

Ki Khun lutspah I Mei, Balei te ki lyngngoh? 

Balei sha ba ki bieit, ia rongphong ki iaroh? 
Pyndonkam hok sei toi la ki sap ba phi ioh, 

Trei ki kam ba shisha bad ha khmih kim dam noh. 
Peit ki por ba ki wan, ki iaid sted ki Aiom, 

La nang hiar sa ki rta, ngim ialum shuh kynbram; 

Kl JiNGKYNMAW 


Shano pat khanatang, hangno shuh ki parom, 

Shajngai ki la leit noh bad ka por ruh junom. 

Da ki iaiphewjingthaw u pynkren pj^khana. 

Ban pynwan dur shu briew da jingsneng na kita; 
Kiba bieit kiba them bym nang kot ki lynga; 

Da kumno ia longbriew ban kyntiew sha jingbha. 
la ki Rang sotti juk ba ju bang dih yiarrot, 

Ba ju im ka iapein khlem da tip tyngka kot; 

U da sei khanatang ba ngin tieng ia ka jot, 

Na U Rngiew Pamdoloi kum U Ksuid ba ksih pdot. 

Naba tang marwei hi bad shisur te u blaw, 

U sngewkthang ba kyrtoh ki dohnud khlem patiaw; 
U da kyang ruh kham Jam ban pynwin ia ki khlaw, 
U kyrmen de shisien ba kin khih sa ki maw. 

Shah kren bein ruh hateng da shisha u la mad, 

Jingshitom kiba bun ki la wan ban khanglad; 

Ka Mynsiem ba laitluid kam shongthait kam duh lad. 

Tad pansngiat ka burom u la shem na ba wad. 

U Myllung uba pli um bynnud um tyngkai, 

U pynskuin bakiwei ruh kin lum Mawlynnai; 

Na la Ing U la jah bad slem slem U wan phai, 

U da phriang la ki song, Jabieng proh ba ka ai. 

U Riewkhraw ka pyrkhat la ka sap kaba biang, 

U la pyndonkam hok lajingai ba U pdiang; 

Ka jingim ba da khan na lade te u siang, 
ba kan long jingkyrkhu ia ki Khun ka Mariang. 

Kiba ieit ia Une ki dang iai kynmaw ruh, 

U dang im te ki ong, la kim lah iashem shuh; 

Im kyrteng, Sah ka Nam, ban kynmaw Junom duh, 
Jingmyntoi ruh ka phai sha dohnud ba sngewnguh. 

Kyntiewbor Diengdoh 


1 lar bynriew ka Pyrlhei ngani tharai ba kin tip, 

Sha ki pud ka sarong la ki khmal u khapbrip; 
lang ha la Ri Shongpdeng u la ngam ruh de thlip, 

Bad ki Khun ka Pateng ki ioh lum ka jingtip. 

Wat khatduh rta tymmen u dang kynmaw te phi. 

La ki per ba U ken bad I Mei jong U hi; 

Ynda kut ka jingleit sha kawei pat ka Ri, 

U kyrmen ban iashem bad i shisien ka sngi. 

Badno yn laniijor? Kum Ma U ngam kotbor, 

Ban bishar ia U ruh longpatsha da IJ Por; 

Ka jingiin kaba bha, ia kiwei long khubor, 

K iba sngcw »a kata dei shisha ki donshkor. 

Yrn dei ho tang ka rwai bad ka kren ki long kam, 
Ka surktien la ka thiang dang kham lah pat ki kam. 
Dor jingim ba radbah Hok-Jingshisha khamtam. 

La lynti sha Burom da jinghun ruh ka jam. 

Idii tharai ba Un thiah bad U Trot, ka long hi? 

Tang namar ba u rwai hapdeng kita ki sngi; 

Ban haram da kumta ia U Myllung bapli, 

Dei ka sang-iap sang-im, Wat ju mlien ho maphi. 

Kum U Dieng 'Sell Bilat ia kiwei U la tarn, 

U la pyiar la ki tnad na ki thied kiba ngam; 

Na dewmet b’la man rim sa shawei de U sam. 

La sahnud ki Longdien i U Phlang Ba Jymgam. 

U Syntiew Amirphor ba la phuh tang marwei, 

Na Mariang U la khring ban shaiong ka Pyrthei; 

U Symbai ba la hap ha dewmet Um sep ei, 

Ba ia U te la thung da matti jong U Blei. 

U la iehnoh shadien ia ki Khun Ri Khasi, 

Kam long ba kin kjeh sah ryngkat tang bad U hi; 

Kl JiNGKYNMAW 


Dei kein ha la ki khat kin ieng kin par dukhi, 
Jingkitkhlieh ba kin shim ban saindur la Riti. 

Te ka met ha jingtep, U la iohthiah lyngngai, 

Na pyrthei ba jynjar U la lait suk kynjai; 

Jingbanbein, j ingshitom, j ingjynjar, j ingtharai , 

Ki la kut ka lynti, la samoi ki la wai. 

U bynriew bym ju hun u ieng bieit ang lyngngvjli, 
ru Syntiew uba phuh tang shipor u jlop noh; 

U iai ud sngew pangnud ba My Hung u khlad noh, 

Ba sa tang ha ummat ia ki sur ba un kyoh. 

Ko Myllung ! Ko Myllung ! ngam shym phruh ban pynbieit, 
Nga da tip ban ioh long kum Ma Me bun ki smiej, 

Lada im jinglongbriew ba kynsai bym ju riej, 

Da shisha ka Pateng kum ia ki te ka ieit. 

Sa shisien Ko Myllung ! ngan mynmaw ia Me hi, 
Katba shah la i por hangne ha pyrthei sngi; 

U Mawmot te ki tei la um lah ban im pli, 
la Me yn iai buddien da KI KHUN Jong ka RI 
Ko Pateng! Ko Pakit ! Jingkynmaw ba phi buh, 

Ki nuksa kiba bha U Myllung iai pyrthuh; 

Sha kiwei ruh ngin phai ki ba im ba kynduh, 

Sah kynmaw U Myllung, Khublei shihajamguh. 

Ki Dienjat Jingkynmaw 


Jerome K Diengdoh 


Katba ha lynti jrong, jingim ka iaid 
Kat dang san ruh ha jinglong khia rangbah 
Ki jingkynduh ba bun ngan hap iaid lait 
Halor shyiap ba jlan, ka por jngai bah. 

Kat dang laid jngai shakhmat, shadien kin neh 
Ki shap ki Jingkynmaw Jong ki dienjat, 

Suki pat por ka Iyer tyllep kan beh 
Ki dienjat rim kin Jah halor shyiap. 

Ka Iyer kan rong, dienjat ki Jah dak paw 
Ki dienjat ki Jong phi pat kin shon sah por 
Shadien ban ieh kum dienjat Jingkynmaw, 
Hapoh Jingmut halor shyiap ka por. 

Ngan hun la kin sah ruh wat tang ki shap 
Ki dienjat - Jingkynmaw halor shyiap. 

Kl JiNGKYNMAW 


Kum.... 

Kum ki kjat — sngi phymai ha phi ngaii long 
Naduh dangstep ngan shat jingieit ba tlem, 

Ngan bud ha ki kjat ba stet shaba phin don, 
Haduh ki longreifi-tngen-er-beh-ba-jem. 

Kum Iyer ba bsiat ki sder ban riew siem sur-jem, 
Ngem kynthlap thapbniang ieit por phi sngew-tor , 
‘Poh shkor ngan tern sur Jingieit Jem slem slem.... 
Tat kin ia doh ki saw ir-mat ba kdor. 

Kum 'nai shat rong rupa na ki pongshai, 

Ngan dem ha phi, katba phi dang phohsniew.... 
Haduh da lang ummat sngewsih bynnud-thai 
Haduh da riew ii syiar, bad kyndit briew. 

Kum kine lai ki shap ha phi ngan long, 

Ki shap Jingieit ban bud ia phi Junom. 

Jingkynmaw 


LahcJuh Lanorig 


Na nga ki her kum u stait 
Kin her sha Iyer ban jah jynduh 
Ki bla tuid na ngab ba nga bynnud 
Kin shah kjit ha khyndew batyrkhong 
Ki por mynmiet katba kiwei la khmat ki khap 
U bnai ki khlur ki rah ia nga sha ri ka rngai 
Ka miet ka dum shyrkhei, nga jylliew jngai 
Ri sha jngai ba jlaw ki ksew ngam lah ban peit 
la nga phi wan kyrsiew na khap ki lyoh 
Phi wan ban paw ha nga khlem kah 
Ummat ki shlei 

Sa katno ngan kren bad phi hapdeng ka rngai 
Sa katno phin pynsngem ia syngkhlieh jongnga 
Sa katno phin wan jngoh ia nga ha Ying I Mei. 

Nga eh ban siew ia ram ba phi la ai 
Ngam don ei ei lait tang shithup kine nga ai. 

Kl JlNGKYNMAW 


Tiew Kulab 

Laiphew na - ar ki rong ka kper, 
Hapdeng u im u syntiew pher; 

Ka sngi u slap ka Iyer u shah, 
Umduh ka rong iwbih kam slor 
Rong - itynnat shisha kam tior. 

Nangta u phriang ki jingiwbih. 

Ban ktik dohnud ki thapbalieh; 

Bu ngap u Iwai u thrang ban kjit, 
la um bathiang ba u la sain, 

Ha pneh mariang u iai tyngshain. 

Tang marwei hi u ai jingtngen. 

Ban peit ka rong, dohnud ka kmen. 
Syntiew iwbih bunrong ki ieng, 
Pansngiat kat u ymdon ban phong; 
Ha per syntiew u jop ka rong. 

Mali ha kper u trei ki sngi, 

U pynjanai da la ki kti; 

Jingitynnat u pynphymai 
Tiewphuh ha kper u sei ki rong 
Dohnud, ka lait ka pang ka mong. 

U trai ka kper u wan ban peit, 
Jingitynnat, u hap ban kheit; 

Namar ha khet donkam pynphuh. 
La jied ia U ban rah shata. 

Lahduh Lanonc 


Hangta syntiew ki iai risa 

Shisha ka kper la blad ka rong, 
Sniewdur ban peit, jingdum ka phong, 
U tiew kulab ka per syntiew. 

Un pynsuhsieng ha ri jingkmen, 
Hangta Junom un shong rieh tngen. 

Kl JlNGKYNMAW 


Umlap 

U laid hapdeng ki sngi 
Ryngkat bad ka u kmen 
Ka aijingshai u iohjingtngen 
Ka lam ki kjat u dap da jingkyrmen 
Kynmaw Kyndiang hi tang.... 

Bad ka, u sngewphuhmat 

Lyngba ka riat raieh raidam 

Kjat jong LI ki rynsied kum u keirang 

Sangsot ia U bapli 

umtip ka bor maia 

Namar la mang ia ka 

Na ka khlem jingbynnud ban lip ki rong 

Katba iinlap hangta 

Hynrei la shu sepei 

IJ thrang u sliang tang shi kyntien 

Dohnud ka pait umlap ba sep ka sngi 

Umtip shaei u don 
Ki shkor laset kyllut 
Shyntur la sur um nang ban ang 
Jingduh ba khraw ban thew ymdon tara. 

Shatei sha shilliang lum 
Ki Lum ki pdiang sngewbha 
la ka, ban dam na pyrthei sngi 
Ummat ki hap umlap ba sep ka sngi. 

Lahdiih Lanong 


Ka tduh ka por um lap 
Um ioh ban jngoh khatduh 
Ban pdiang ka ktien khatduh ka eh 
Ka khen ba shlei ki ummat kthang umlap 

Ummat ki pynphalang 

Sha ki sngi ba ka peit 

Khatduh Ah! katno u kwah 

Sha ki por kyntang, ki ktien khatduh. 

Kl JiNGKYNMAW 


Ka Aiom Tamasa 


Paul Lyngdoh 


La poi ka aiom tamasa. 

Ki rong-ki rup balaiphew sker ki iaknieh jaka 

katba ki lama ki kaweh, 

bad u nongleh biria bad la ka kynhun 

ki kaweh kti ia u paid tamasa 

uba rwai iaroh ia u. 

Ki kali ba iabud ryngkhi ki kyllain 

ia ki surok ka sor, 

ki pynpah hom shongshit, 

katba ki samia ki mastieh khlem tipbriew shuh. 

Nangta wan u rangbah nongbiria, 

u pynrkhie ia ki da ki khana bang ja Jong u, 
bad ki sa bah ia u ha ki tyrpeng jong ki, 
kum ia u iapalang mynnor. 

Ka tamasa ka neh bun sngi, 

bad la rakhe ia ka ryngkat ka dih sahuh 

bad ka shad-ka kmen. 

Uwei u lok prohjabieng u la thaw 
kyrteng ia kine ki tamasa biria. 

U khot ia ki ki ilekshon. 

Hadien ka Jingwan Jngoh ia ki 
Nongkyndong ka Ri Khasi 


Ka mariang ka ringdur ia ka jingduk khlem da lape pynthame 
ei-ei: 

ki pynthor balyngki, 

ki wah kiba ki sur nvai ki lap noh ha ki rynmiang jong ki 
ki lum kiba pluh da ki thrna ka jingpynjot. 

Ka longkmie raitong ka ud, “Ki blei ki bitar ia ngi. 

Man ka sngi ba mih ka dei ka jingiaid batyrha. 
sha ki diengphasi ka kupar jot”. 

Ka iam pangnud ia kajingduh noh ia u tnga 

ba la shoh jadu ha u bitor iong, 

bad saw na ki san ngut ki khun jong ka . 

Ka khun ba dang im, ka khynnah khatsaw snem, 
ka kit ia u symbai jong u rangkhatar-lama 
uba la bynrap lupa khatar kyrteng 
shaki jingkhein khanasamari . 

Kijingleitjngohjonguki longniar 
kumba long ka bos shnong . 

Ki ling-ki sem kim sawa shuh da ki sur rkhie: 
ki samla ki la liat ha ki jingshai bapynthame ka sor. 

Kiba la shah riam ha ki jingphohsniew ia ka suinbneng ba kham 
shai 

pynban ban kyndit thiah ha ki lingnuti , 

ki krem-ki kroh ka jyrsieh bad ki surok bym don mynsiem. 

Ki tymmen ki la tyrkhong ki ummat. 

“Lehse U Blei U don la ka plan”, ki ong. 

Hynrei ki riewbiria kiba khot iaiade ki nongialam 

Kl JiNGKYNMAW 


ki biria rai ia kiei-kiei baroh. 

Kum ki pukni balaiot, ki la wan iuhkjat 

ban bam shngiam ia ki nongshongshnong baluilui. 

Ka dei ka aiom bamkhana shisien san snem Jong ki. 

^^Jingieid bala Dkhat” 


T.T Mukhim 


Ha pdeng lawbah, ba kynjah jlam, 

Ba ker sawdong ki raieh raidam, 

Hangta Manvei, mynsiem ka ud, 

Ummat ki hap ha jing pangnud. 

Jingieit, ba fiiewkor, mynta la khlad, 

Haei shano, ngan i'it ngan wad, 

Kynsan khlem tip kum Mang thari, 

Na nga ki jah, jingieid jongphi. 

Kito ki sngi, ba la leitnoh, 

Sa shisien ki wan ia nga ban jngoh, 

Balei ianga, phi shu ieh marwei. 

Ban im khusiai ha ka pyrthei. 

A khlem maphi-jingim ruh laduh, 

Shano pat jingieid ngan ia kynduh, 

Pyrthei nga la ngiah, ngam kwah ban iohi 
Lait tang ia ummat ieit ka jongphi. 

CHORUS ; Da ki phew snem, jingieid ngi bat, 
Mynta kynsan na nga la bthad, 

Myntoi aiu ka spah pyrthei, 

Khlem maphi ieit ia nga long Ieh nohei; 
Phi ong ia nga ieid wat khusiai, 

Phin ap ia nga ha lyndet jong u bnai 
Khmat ba bha briew ia nga iathuh 
Balei na nga phi khlad jynduh. 

Kl JiNGKYNMAW 


La dum ka Sngi, ia kah u Lyoh, 

Marwei, hangne, nga sah lyngngoh; 

Ka daw aiu, oh balei shisha, 

Ha shiteng por, phi khlad na nga. 

Mynsietn ka pang, dohnud ka pdang, 

Nga khot ia phi nga kyang, 

Hynrei pynban, ph! phai de wak, 

Jingieid na nga phi dkhat. 

Myntoi aiu, ah ia nga mynta, 

Khlem maphi,jingim kasuda 
U kynjri ksiar, u-ba nga deng; 

Na nga mynta phi dkhat phi weng. 

Jingim ka biad nga Swai Raikhoh, 

Shano mynta iaphi ngan ioh, 

Jingthrangjongnga ha pyrthei sngi; 

Khmat bhabriew bathiang ba ngan iohi 

CHORUS : : 

Ka Jingiap 


Pascal Malngiang 


I 

Lada ka sngi u bnai ki ia tyngkhuh, 

Ne wat i dkhiew in heh kat u hati; 

Ma nga hi te ngan iaid ngan ieng kumjuh 
Tang kawei nga kwah tip bad nga kylli. 

Tymmen bathiah ha krong nga jawummat ? 
“Nga dem la khlieh bad nga pyrto sngewieit 
Haba kjat sngi naphang sepsngi ki shat 
La dei ka por ban iaid synshar ka miet. 

Hamar dang sdang phuhsyntiew u sohphoh 
Hato nongrep un dang nang rwai nang siaw? 
Haba u phria bakthang kynsan u shoh 
Manga marwei nga sngewlyngngoh nga diaw. 

Balei ko kti j ingiap pha kner dusmon 
Ki bym pat leh eiei pha rhah pha mon ? 

Ill 

Sha madan thma ban leit tyrpeng nga thew 
Ban on kurim ka rta babiang ki shim ; 
Tymmen tang iaid tang ieng kim lah ki im, 
Rangbah bad la ki khun balung ki jew 

Kl JiNGKVNMAW 


Mynsiem, ki kthangdohnud, hapoh ki kun. 

Ki samia lud dangphuh syngiang la dkhat 
Ne i khunlung sh’wa ban iohi artat 
la ka pyrthei, Pha la da mon da hun. 

A ko jingYap ! da u diengkot aiu 

Pha manj,, pha jied, pha rhah, pha sni, pha mon, 

Na u bynriew pha ioh ban shim kabu ? . 

lathuh ia nga mawser aiu pha don 

Ba uwei pa uwei pha thew pyria ? 

Nangta pha niat lyndet sha ki ramia. 

VI 

Ha dur ka khlam ka ngoh pha iaid syllad 
Ha tnum jong u bathngan basliang pha rung. 
Pha kit ki turn ki tain .sha thwei khalad. 

Pha kj it jingini da jingtyrkhong pha dung. 

Ha ki thapniang bablaw ka pang shitom 
Da ki tyngam baiong ka duk shipa ; 

Ha ki tyrsim babuid u Biskorom 

Pha shong riehtngen ymdei ko mrad kynsha ? 

Pha tieng ka rngiew baeh, ia main shynrang 
Balei pha hun ban rich ha stieh iada, 

Nongshun u khunbynriew ba la kyntang 
Ba pha lang lok bad ki j jngsniew thala ? 

A ko jingiap, phan sah kajingmaia 
Shu ap, sa khot ynda dei por dei ia. 

Pascal Malngiang 


VIII 

Shongprah shong shang !” Balei haduh katta ? 

Ban koh kait biang, ban long khunlungarsien, 
Khlem bor khlem sor hunam bnom bnom shu mlien 
Sat sia rympei, phet bak sa u miaw wa. 

Ki shfiiuh rupa, ki bniat ki la mih biang, 

Ki iaid shu dem, ‘Ki por jong ngi hyndai’. 

Wow ! sngew kumba jii don kajuk phymai. 

Ba sngi, u bnai ki dang ia plung ia biang. 

Balei kein teng khat pha leh bein ia ki. 

Ban pynsyrtok ialade, ia kiwei ? 

A kojingiap, phadonjinglongsotti 

Ne pha sngewkmen ban jied shah ha pyrthei. 

Ban pynshitom pynjynjar ki bapli 
Pha kham tip bha ma pha ba ‘i i ‘u Blei. 



Kl JiNGKYNMAW 


I Sur Ka Miet 


S.S. Majaw 


“Kaei ka long jingim u briew ? Nangno 
Ka wan ? Shaei ka long jingkut jong ka ? 

Ban wad ia ka suk pyrthei ; lano, hangno ? 
Hapdeng jingdum batap, u briew u tba.” 

“Ban lei, ban lei Nongthaw la thaw i’u briew ?” 

I sur barit ha shkor i iai pasiaw 

“La kha, shipor ban im. Te kloi ban kiew, 

Shuwa ba sngi kan sep, sha lum lawpaw.” 

“Ha step phymai u san, u mer u phuh ; 

La kum syntiew beh por ban tlor ban stai ; 

Jaka la jong um shem urn ithuh shuh, 
Pyrthei-Jingim ! Shipor la kum ha rngai.” 
“Kamai ka Hok, shane jingim ban beit ; 

Sha dwar u Blei, shata junom ban leit.” 

Na Kliar Symper 


1. Ka Bishar Bniah kam long nongshun, 
Putet, pynban, ka lok ba sbun; 

Ba ‘dew tyrkhong kan long ‘dew sngem. 
Ban ieng daw ksan, ban phet daw rem, 
Lyngba jingthoh ka shat Tusbir, 

Ka jong Nongthaw ba thain ba thin 
Da Bishar Bniah, kumta, arted , 

Sha Makashang, kin her kham sted. 

2. Ka Bishar Bniah, te lei, kam dei 
lu Soso Tham, kum stad pyrthei; 

Hynrei ia Sngi Barim hyndai. 

Ban pynshong dor bad niew suidkhai. 
Nga thew pylla Victor Bareh, 

Da thup Poitri bla sain pynsleh: 

Ne Frank Marpna da Sawang ka 
Ne Warmphaign Sten parom Samla, 

3 . Ka Bishar Bniah ka noh synniang, 

Hapoh khiew ksiar, symboh pynlang; 

Da phliah jingshai ka lam lynti. 

Da phngitpyrkhat, symboh pyni; 

Ba lokNongthoh kin pynriewspah, 

Da hynriew phew bad shi spah shah. 

Ka Bishar Bniah, kum maw nongrim, 
lu paid Nongthoh pakhraw mynsiem. 

Kl JiNGKYNMAW 


4. Ka Bishar Bniah ka noh synniang, 
Ha ling paki Imlang Sahlang. 

Tad poi per soh bad per syntiew, 
la Batemon ngin mad ngin iw; 

Ban buh tyngkai ki soh ba thiang, 
Ban bam shngiam rai aiom ba biang; 

■ Bad bret kyntait ki soh ba pyut, 

Ne hint ban thang ynda la phut. 

5. Jingbishar Bniah -kum Nongsumar, 
Ba proh ba stad, ia Thoh ia Tar; 

Ban ym iaid mon ne iaid laitlan, 
Hajuk ba bha bad por hiran. 

Pynban Turoi ka sawajam, 

Hu paid Nongthoh, da sur maham; 
‘Kordit ia phi ki Lok shongsuk, 

Ha Seion Bneng ka Ri baduk’. 

£i Balah Ban Jubab 


Phyrnai Marhaniang 

Sngew kumba mynhynnin ba pyrthei ka dang shadkmen, 

Ha ki rong kiba itynad bad jingshngain ruh kaba pyntngen; 

Pynban tang shibit por ba ki jingkhublei ngi ai 

Kynsan kynsan khlem lap sngewthuh iah wan u snem thymmai 

Cho Ei ba Iah ban jubab ia kine kijingkylli? 

Don ba Iah ban sngewthuh ianga bad iaphi? 

Sngew kumba la kut lad, ym lap jingkhang ka plie ? 
Ha lynti iaid yn kyllon, mano pat ban khyllie? 

Ha ki Jingshaiongnga la sngewduhjingkyrmen 
Pynban hadien u lyoh ba rben wan bud pat ka Jingkmen 
Lakijingkhuslai iangi bunsien ki pynbynniaw 
Ki por bla leitbarim ki la leit nohai kin sah tangjingkynmaw 

Aiom thymmai kine la wan la kamram ban pyndep ngi dei 
Tang Jingthmu babha pat ban iasam markylliang khlem sepei 
La jingeh lynter lynti ngin ia kynduh 
Ngin tur shaphrang, ngin ym kynran, ngin Jop ki jingtynjuh. 



Kl JlNGKYNMAW 


“lano Yn Kynnoh” Calcutta; August 93 

Ki khyllipmat ki herstet sha jingmaian bym lah shemphang, 

I thngiat jingbakla bunsien ia kiwei i pynkthang 
Ki kam ba bha ki b’la dep baroh ia ki yn klet, 

Jingartatien ruh kan suh thied haba u symbai la bet. 

Cho : Dei ka pyrthei, ne dei ka por 
Kaba ialam ia nga ia phi? 

Ba pynlynga ba pynpisa mied la bad sngi 
Teng teng ngi ksaid, ngi ialeh ban ioh, 

Wat sha bymkot bor ngi kynjoh, 

Lada pulom khatduh iano yn kynnoh? 

Sawdong ngi phai la ki khmat, jingkylla ba har rukom 
Jingdum ba ngiew ka synshar ia ka hok ka da thorn 
Jingiatiplem ka nang tlot, juban ki la shongper 
I wei ia i wei ym lah sngewthuh, katba nangjan katta nang pher. 

Balei pat kein u bynriew ia la u para u pynmong 
Ka sakhi shai ba hangne jingsuk kam treh ban shong 
Ki dak ba paw man ka sngi, ki don la ki khubor 
Ki khmat ban peit ai kin bishar, ne ha ki ngin shah shukor. 

Phyrnai Marbaniang 


Nangne Shano Yn Lett? 

Kynsan Na Jingrisa, kylla pat sha jingiam 
Langbrot kyllai langkilia, khlem nongsharai ban iaiam 
Paidlang kylla Paidbhur, te khie dew ki dohnudlung 
‘Langiong ki put bikur, diengbyllan kylla sohpdung. 

Ah! shano pat phan leit ko Rympei baieid jongnga? 
Kylla thiah kadiang kamon ba jyrwit ha jinglynga 
Ki ‘Naikhadsaw synnia la ki lakam bla synjor. 
‘siejiung ha ‘eriong triem ki da kylla bajikor. 

Na thymmei ka jingshai, wan tap u lyoh badum 
Jingpyrkhat ba ngiew na mgai, ha la ka pneh ban thum 
Jabieng kam lah peiphang, ia ki khmat la sur matlah 
U thylliej pat u jnang, ba lynshop ka kyndang kwah. 

Imlang ka sahkut hapdeng ka duriaw bad u thien 
Lynti kaba suhsat bam poi kliar lum ki jingkyrmen 
Ban jop ia ka thong kan shim por bun bun snem 
Ka lad nih kan kut lada iapjingiatiplem. 

To kyndit bynriew mynta, ngi la jam sha Jingkut 
La ngin san ha jingbha, ne ngin hiar noh arsut? 

Ki dak ki ba paw da lei lei kim lah dam 
Tangjingthmu ba bha, mar kylliang ban ia sam. 

Kiiilei ki da ieid lu bynriew ki Tynjuh 
’LaRn iar ka jingshemphang, ne ia ki un ym sngewthuh? 
Ka shong ba )i|hi kein ban ngam ia ki thwei jingpyrkhat 
Shuwa<tba kan dier ka por bad ha shen ruh phin pat. 

Kl JlNGKYNMAW 


Ka Jingkhot 


Kynpham Sing Nongkynrih 

Thei khynraw ba ngam ju lah khletn kynmaw 
ngam tip balei, la ngi la pynkut ia jingiadei 
nga shu iai iohsngew hi ia ka jingkhot jong phi 
ba ka pasiaw ha ka miet shaphang ka lynti 
bakhohnih khohram jong ka jingieit baklang 
wat la ia kata ka lynti ym don ba pakhang. 

Ngam tip balei, la phi la mana 

ia u thylliej ba un padiah shaphang ka jingieit 

nga shu iai iohsngew hi ia ka jingkhot jong phi 

ba ka pynsmiej ha ka miet 

ba ia nga ka tynjuh la nga long bashisha 

bad sa shisien ba ka pynim ia jingkyrmen jong nga. 

Ngam tip balei la shiwat phi ia khang 
ia ka jingkhang ha ka khmat ka jong nga 
nga iai kit hi ia ka dur ieit jong phi kat sha ba leit 
la kum ia ka jwar kaba ngam lah ban bret 
bad phi ruh 

kum ka sngi na lyndet ki lyoh ka lyiur 
phi iai phngoid pa iai phngoid ha ki phohsniew 
jong nga, na ka por sha ka por. 

Ka Jingduwai ia ki Baiap 

(Da Jingkynmawi’i Men) 

*'Ka Shympriah ka Baiaid ka thoh: bad ynda ka la thoh 
Ka iaid noh: ym baroh ka Jingstad jong phi ne ka Hok 
Ka I ah ban khring biang ia ka ban weng noh wat tang 

shiteng na u lain, 

Ym baroh ki ummat jong phi kin lah wat tang ia kawei 

ruh ka kyntien ban sait noh. ” 
Omar Khayyam 


I 


la kijingud kibatuid 
sha ki miet ka synrai bakynjah 
la rong da ka Iyer pjah 
shaduh ka samoi ki karol. 

Nga ju iohsngew ia ki man la ka miet 
ia ki jingkhangiit ba ki tied 
la kum ki mynsiem ba khlem met 
kiba kyrpad ba ngan plie. 

Nga ju iohsngew ia ki katba nga kiew ba ngan thiah 
bad nga iohsngew ia ki katba u saw shyrtong 
u khot ia ka mei ‘ngi da ka turoi banyngkong. 


Nga Ju iohsngew ia ki katba ki baje kyrsiew thiah 

sha la ki kot ki hukum ia ki khynnah 

bad nga iohsngew ia ki katba u muezzin* u pynher 


36 



Kl JlNGKYNMAW 


ia ki jingduwai sha ka jingbyrngut jong ka Iyer. 

Kaei sha kaba la jia ia i Meri? 

Wat ka kyrteng jong i ka khot ia u Trai ban iada 
hynrei ita i shu ud 

la kumba syngkhor uba thiah khlem pyrwa. 

Ym don uwei ruh u doktor u ban wan 

Bad ha ka bakut tang ar ki tarantula baradbah, 
kawei ka baiong, kawei pat basaw snam na shadem 
ki par phar share da ki kjat basop treng 
la kum ki nongbeh nong jong ka miet kiba 
patom i’i Meri sha ia ki krem bym lah ban iohi. 

II 

Kajingieit ka bthei sha ki jinglynniar kthang. 

Ka kmie ka kyrkait ba ka pan jingkheih na ka bneng. 
Ha kajingthiah ka nongiap ki boi ki nongiam 
ka phyllaw ka thaba, la pynieng ki lingjain 
nangta sdang ka ap met ar miet lynter taij. 

La thied ki kot ia khalai 
la poi ki nongiathuh khana kai, 

Kijakorki sdang biria rai 

kiba wan ia sngewlem ki iarkhie pashait shar. 

la ka met la pynsum pyniwbih 

ia ki tiar shet ruh la wai khie khoh rih. 

La pynriam ia ka da ki khriam ba ka juh eh 

Kynpham Sing Nongkynrih 


la pyndeng ia ka da ki jingdeng ba ka ieit eh 
nangta de la sdang sa ka khawai ka baheh. 
la ki tymmen basan la khot ba kin wan 
ki nongleit on tep baroh ki la ialum lang. 
lakijingduwai lapynlong 
ia u kwai la sam la kum ia u 'wai dong. 

Ia ki jingialap la pyrta 

ki khana lomi siaw siaw ki sawa. 

La pule ia ki Psalm 

ia ka sha bad ki biskit ruh la sam. 

Nangta ia ki jingbynniaw la pynpaw 
ba ka shu Yap khlem poi pyrkhat: 

Shish, kum ito i khynnah samia 
shish, kum ito i khynnah babha 
shish, sep ei lut baroh.... 

langba ki stad kajingVap ki tyrwa ka jingtngen. 
Ba i leit khlem shitom, ki ong ngi dei ban iakmen. 


u lyngdoh mam ki Muslim. 



Kl JiNGKYNMAW 


Ka Jingiam Ka Riti 

Ki la ia pyiibor da u para jait, ka doh jong ka doh, 
ka snam jong ka snam. Phi dei ka khun khlieng kpoh, 
ki ia ong, ka ban phikir i’u khiewja, ia ka spah 
jong ka Ting. Phi dei ka nongsumar jong ka kur, 
ka ban pynneh ia ka knong; hato phi hun ia la ki khun 
thei sotti ban pynjaboh da ka snam u rondi? U symbai 
u dei ban long u babha. “Hynrei ka mynsiem jong nga 
ka shlei da ka jingbhabriewjong phi, ko Baieit,” 
nga la ud haba thiah: 

Masoodi! Masoodi! 

Masood i ! Masoodi ! 

leh ia une u riew poh, ki ia ong. Kein ka ia iaid 
shuwa ban poi sha jingjot. Aiu phi iohi ha une 
u shrieh basaphap na ka jylla aiu re? Ka jadu aiu 
u ia ai? Ban mutdur ba phi hiew beih ia u briew 
uba ka jingieit ka long kum u lur step! Ban mutdur 
ba phi la buh ki kyndon kum u Pharisee! Hato kam 
la biang ba u dei u para Khasi ba tip briew tip Blei? 
leh ia une u riew poh, ki ia ong, shuwa ban poi 
sha ka thad rong. “Hynrei ka mynsiem jong nga 
ka shlei da ka jingbhabriewjong phi, ko Baieit,” 
nga la ud haba thiah: 

Masoodi! Masoodi! 

Masoodi! Masoodi! 

Ngan jin da la kham lah ban long 

ka jingiam ia ka Ting ba la pra ka jong phi 

ka jinglamwir ia ka lok bashida 

wat ka jingpait dohnud ia ka Ting ka jong nga. 

Kynpham Sing Nongkynrih 


Hynrei O, nga la ud haba thiah; 

Masoodi! Masoodi! 

Masoodi! Masoodi! 

Katno ki tmang ki lum 
katno ki kynjah ki lynti shnong 
katno lehnohei ka jinglong samla 
i.aduh ba phi iehnoh ia nga. 



Kl JiNGKYNMAW 


Ka Shithi Ai Khublei ki Tiew Cherry 

(Na ka Bynta U Professor MB) 

Paralok baieit, kane ka dei ka shithi 
ki tiew cherry, kane ka dei ka poitri 
ba la set na ki cherry bad ka jingieit Jong nga 
mynba ka sor hi ka saw syiang 
da kajingkiang Jong ki. 

Kane ka dei ka poitri 

ba la kha mynba ka lyiur ka khublei ia ka tlang 
hapoh Jong ka suih bneng bajemnud 
la kum ar ki paralok ba la ia ieit slem 
kum phi bad nga 

shuwa ba ngin kdat noh sha la ki lad. 

Kane ka dei ka poitri 

ba la kha na kajingdiaw mynsiem 

namar ki cherry bakyrang kin liem 

ha ka Jymgam ba i kdang 

bad ha ka bakut ka Jingkhriat kan sar lut. 

Kane ka dei ka poitri 

ba la kha na ka Jingtngen 

namar ka kamram Jong u briew 

kam dei ban kam nongkynti 

bad baroh kaba ngi lah ban bat 

ia kiei kiei kiba leit kiba wan 

ka shu long beit tang kata kaba ngi la shonshap 

da lakajingmut. 

Kynpham Sing Nongkynrih 


Para baieit, ngi im ha la ki jingkynmaw, 
ha ki j ingkynmaw ka pyrthei : 
ban pynklang ia kita ki jingkynmaw 
dakajingieit, 

dei tang kata kaba ngi lah ban leh. 
Ngim lah ban leh palat 
ngim dei ban leh duna. 

Kl JiNGKYNM AW 


Ki Makashang 


Silbi Passah 


Ki Makashang pansngiat kim phong 
Ha ki don lut shibun ki rong 
Ki maw kordor ba mih na ki 
Ki kylla rong ba don meingi. 

Nga sngewsarong ia ka ri la jong 
Ki wah kynsai ki tuid sawdong 
Ki tuid da ieit ia ri tyngkai 
Ha pneh jong pha ka ri janai 

Nangiaid ki sngi pha nang shai 
Riewstad pha sei kiba kynsai 
Ki trei ban roi te ka jingstad 
Ki wad Janai kyrpang ki lad. 

A haba biangte ka jingstad 
Y m don j ingsy ier kum ki kynrad 
Pyrthei kan tip ngin paw ma ngi 
Ba don shisha u khun Khasi. 

Kshaid Sunapani 


Teslett Pariat 

Sunapani ba noh rymphum nalor ki khlaw ba jngum, 
lathuh ia nga tang shikyntien shano ba phan tyllun. 

U sher syngkai bamon, u main tari wah bah, 
la kyrteng jong pha, kylleng ka Ri ki rah. 

Ki sur jong pha ki ring iarong kum ki ‘er batemon, 

Ba ngan klet duh ia pha ngam lah, mynsiem hir-hir khlem ngiah. 
Sunapani ba noh rymphum nalor ki khlaw bajngum, 
lathuh ia nga tang shikyntien shano ba phan tyllun. 

La u ‘niuh pha phriang pha thad rymphai, 

Ki khmat Jong nga sha pha kim lah khlem phai, 

La rynieng kup ki rong Jyrngam bad sien u tiew-tyrkhang. 
Nalor ki marramsong, pakhaslew ‘er iwbih kaweh, 
la dohnud samla pha ktik pynkyndeh. 

Ko Kshaid b’la jer naduh u man u longshuwa, 

Ha ki saw samoi ngan iai rwai tang ia pha, 

Ba ngan da lah ban tuid bad pha sha ki thwei um rupa, 
Shaba ki shad ki kmen ki puri shiteng synhia. 

Kl JlNGKYNMAW 


Lyer Iwbih ka Synnia 

Lyer iwbih ba beh ha shiteng synnia, 

Shano pha thmu ban beh shi-rta ; 

Shano ka don ka Ri, Ri ba pha ia khreh : 

Bad jaka ba phan pynshongneh. 

Pha beh hir-hir khlem don jingkhuslai, 

Ki miet ki dap tang sur jingrwai ; 

la ka mariang kynjah pha beh bad kynoi thiah. 

Ban phohsniew lyngngai khlem da ngiah. 

Kum surjingrwai ba mih na ki dymmiew, 

Nga iohsngew nga iohsngew tang wei briew ; 
Kum sur ka ram-ew ha nga ki pasiaw, 

Wat la Bnai u shai marwei nga shu diaw. 

Lyer iwbih to wal lam khubor ba thiang, 

Man ka sngi mynsiem jong nga ka sliang ; 

Ko lyer iwbih ba beh ha shiteng synnia, 
lathuh shano phan beh shi-rta. 



MARWEI 


Marwei, tang marwei, 

Katno sngi mo ia nga marwei ; 
Katbajiiigdum jongkamiet ki la wan, 
Pyrkhat bun jaid sha phi ki la nang jan. 
Marwei, tang marwei, . 
la nga mo la thaw tang marwei ; 
Jingkhuslai bynniaw b’ym lah ong shuh, 
Na nga imat kim lah mo ban khlad duh. 
Don mo ban wan syrpai, 
la kineki jingkhuslai ; 
lano mynta pat ngan khein kor, 
Da kumno ngan lah ban nujor. 
Myntoi aiu sha, 
l.a ngan ioh baroh ka pyrthei ; 
la la ka jingim haei ngan tei, 

Haba mynsiem ka im pat tang marwei. 
Marwei ... tang marwei. 



Kl JiNGKYNMAW 


Por B’la Leit Noh 

Por b’la leit noh, b’ym wan phai shuh, 
Jingkynmaw ieit ia ki kam duh ; 

La pang mynsiem, wat paid dohnud. 
Bad ki ban her, shano nga ngan bud. 
Por b’la leit noh, b’ym lah shongneh, 
Tang shipor ia nga pynkyndeh ; 
la jingmut briew ki ktik kyrsiew, 

Ki kylla long kum jingphohsniew. 

Por b’la leit noh ba shong ha mgai; 
Tiak ban shu doh, junom khlem phai ; 
Ba ngan im biang ha ki nga kwah, 
ba ngan ioh pat ia ki ngam lah. 

Ia sngi ba thiang ba suk kynjai, 

Nga iai pyrta, ki nang phet jngai ; 

Ha jingpyrkhat ki bat ki snoh, 

Ki por b’la leit, por b’la leit noh 


g — X 

Ki Khun Shynrang, Kynthei ha ki 
Rympei ling Khasi 


Sweetymon Rynjah 


Katba spah biei nang san nang sei, 
Katta lyngkhum jingmut i pa i mei, 
Pyrkhat puson ba dei bym dei, 

Wat la khun jingstad dap shlei. 

Peit kein mynta, ha phi ngan khlei ; 
Ym da bor briew, ryngkat u Blei, 
Jinglong ban khie, rta ban sei. 

Bad phi, por rim te ym ia dei. 

Riti ka ai biang por ka trei. 

La ha shynrang ne ha kynthei, 
Nongrim, tynrai ban tip phi dei. 

Ban sain longbriew ha sla pyrthei. 

Jingnang jingstad ha phi ka shlei, 
Jingim phin mad jingeh, kiwei, 
la phi pynshai ba dei bym dei, 

Syllok kylliang la pa la mei. 

Phi wan long briew da ka hok blei, 
Sa pan hukum shi met marwei, 

Na khmat Nongsei Rynieng, ‘U Tei’, 
Jingim pyniaid ha sla pyrthei. 

Kl JiNGKYNMAW 


Jingieit mei - pa pher na kiwei, 

Wat la ban mad ia ki, ka dci, 

Namar ain briew pyrthei ka sei. 

La ha shynrang ne ha kynthei. 

Ha kane liang syllok ngi khlei, 

Kyntien kordor, jingsnge.;, kiwei. 
Sah-jit jinglong wat shlan jyndei. 

Pang nud mei - pa, buhkhoh u Blei. 

Rai-mon, leh-mon shimet marwei 
Horkit ym bit ha ban da lei lei, 

Namar phim tip jong phi, lawei, 

Ha phi ka shem sngewthuh kam pei. 

J ingieit ba sngur dei tang na ki, 
Mynsiem bym khwan Blei pynkhamti, 
Ha jingialong ki khun ki kti,. 
lamon laitluid to wat aili. 

Jingim, longbriewban kiew jinglong, 
Mei - pajingsngew ha ki ka long, 

Ba dang don hi ka wit ka thon, 
Karnram jong ki jingsneng ban shon. 

Na long khynnah ha long samla, 

Mei - pa ki thrang jinglong babha. 
Jingnangjingstad kordor shisha. 

Ban ym ia peih jinglong babha. 

SWEETYMON RyNJAH 


Tylli tehsong ha shi-para, 

Ka dur longiing kan dap pura. 

Da lum pynroi akor babha, 
Pansngiat phi sien la mei la pa. 

Da mut jingbriew ha phi ngan kiew, 
‘la pan hukum’, ngan iai kyntiew. 
Namar ha nga, sa tang bor briew, 
Syllok pynsngew, ngan iai phylliew. 

Ka bhah ka mang ka jong u Blei; 

‘la pan hukum’, khasi ki khlei, 
Longbriew phi wan” sha ka pyrthei, 
Hukum u Blei ban iaid phi dei. 

Na long khyl 1 ung, ha long khynnah, 
Ki sap ba pher u Blei u bhah, 

Duwai syllok bad u, nga rah, 
Jingthmu u Blei, bor un pynlah. 

Kane kawei, to pynshong bha, 
Longrem longjot mano ban da ? 

Lait na la mei bad la i pa, 

Puson jong phi, pynshong kumta, 

Ngam ong mei pa ba khlem bakla, 
Lynti jingeh la iaid lyngba, 

Kumta la mad Jingeh shisha, 

Mynta haphi iathuh kylla. 

Kl JiNGKYNMAW 


Jinglong samla ban ri ban da, 
Lyngkot shemphang, phim lah pei-ba, 
Kumba la laid i mei i pa 
Kylla Jong phi ban kdat bakla. 

Ka nongiarap Jan tarn nga dei, 

Juk ka Jong phi ban pyniadei, 

Ngan da tara, jingsngew, kiwei 
Jingsuk ka ling ban da palei. 

Wat shlan rai-mon ha la marwei, 
Lynti jingim, jingeh, kynrei, 

Hap langj ingbit ban da kyrsei, 
Sngewbha thawlang, suk ka iawbei. 

Ka thoh longkha ba khuid suba, 

I lajingpyniaid u Blei, ba bha. 
Ryngkat jingtip long-kfii long-kpa, 

Ka kdat jingeh, bikri bikra. 

Ki ‘tien sai-iong, ki ‘tien sai-saw, 
Shuwa ba ka dur longkha kan paw. 
Da ar suit-nia kin pynkynmaw, 
Longiingthymmai ban pyneh daw: 

Wat la katta ban bit ban bha, 

Ha arliang kha ban ia poikha, 

Ha mut ha sngew da thew pylla. 

Phi la kut mo jingiaid sngewbha ? 

SWEETYMON RyNJAH 


Namar lynti kaba phin shim, 

Rai-kut ia phi ha shi jingim. 

Ym tang ban sloit laitluid jong phi, 
Jinglen, namar ki khun ki kti. 

Kamram phi ‘rang, kumjuh deiti, 

Ba ka riti ka pynkhamti, 

Pynheh, pynsan, ki khun ki’kti, 

Kam Ying ki kha wat pyndei kti. 

Wat peit bishar ruh ia ka spah. 
JmgdonJ ingem kam dei ka bhah. 

Ka mei-ri-san, jingsuk ka lah, 

Para ba biang, sngewthuh ka sah. 

‘Ba biang pylla’, ong ki tymmen. 

Da rwai pharshi ia sohlyngngem, 

Da suk, da sain long Ying ka kmen. 
Dap biang kyrhai ba phin ia shem. 

LongYing ki kha dei ban pylla, 

Ym tangjifigthmu shimet mynta, 
Khun kha, khun long, ia dei mei-kha, 
Lawei iadei ban lait ka pra. 

Shuwa ba phin mad longpa longmei, 
Jingmut pynshong, pyrkhat da sei, 

Ka spah, kyrdan kirn long ei ei, 
LongYing la jong kiwei thew, pyniadei. 

Kl JiNGKYNMAW 


Namar hyndai da sap da phong, 
la wan ia leit khyndai ha jrong. 
Dustur b’la sain ka dei nyngkong. 
Ban pynshong blei ia la tyngkong. 

Ar-bor phi kup, ar ki kyrdan. 

Da sain dustur bor la pynwan, 
Shynrang Khasi ba donbor tarn, 
ling kur kumta ba un ialam. 

ling kha ka wan dur u thawlang, 
Ki khun ki kti pynheh pynsan, 

Dur u long-kni ha kur ka wan, 
la ar ki ngiew ba la kyrshan. 

Da jingsngewthuh ia ar ki kam, . 
Ha mut lia sngew da teh lakam. 
Ban lait kynnoh ha kha ha man, 
Longiingjongki bynrap bhalang. 

Phi don shisha kamram bakhia, 
Namar longshwa u la pylla 
Kyrdan u kni bad u long-kpa, 
la arliang kur b’la teh poi-kha. 

Da kumta keih, tymmen khana, 
Bym bit leh siar-na kur sha kha, 
Kamai, kajih, spah ne jaka, 

Ba poi bym bha ne siar kylla. 

SWEETYMON RyNJAH 


Ka i'ing i mei phin ieh jynduh, 

Khasi ki ong ‘ling seng khatduh’, 
Namar ia phi ngin ai khawduh. 

La nongkhynraw wat klet da buh. 

Kaei ba dei ban leh nyngkong, 

Ba phin pynkhlain tyrpeng iujong, 
I’u star ban wet na la tyngkong, 
Shuwa ba ia phi sha kha leit on. 

Synhiang bynhei katba lah ei, 

Haba donkam hating i mei, 

Kum sim shirong pynlang kawei, 
Jingleh jingkam ba kan shong blei. 

Kam pher la rit, ne khraw ka juh, 

Ha shi-para pynlang sngewthuh, 
Burom ka i'ing ha sngew da buh, 

Ba baroh phi, phim dei ban iuh. 

Wat mlien ruh de pyrkhat lade, 

Ne ban shu sngap ‘tien pynthame 
Bym don jaka 'ting kha, i'ing kmie, 
Mynsiem, jinglong, da ngam lade. 

Jinglong mynsiem da iai lape, 

Deiti ki ar ba phin bate. 

Da sneng shymprong wat shim bate, 
Pynkhlaifi nyngkong jinglong lade. 

Kl JiNGKYNMAW 


Jinglong la Jong ka kren kham jam. 
Wat la jingeh barit ki kam 
Kyrdan long kili dei phi, pynksan. 

Da la mynsiem dohnud ba la ki kam. 

Synshar mynder ia ri Jong ngi. 

Ban sain hima da wad lynti 
Jingsngew khasi ban pynbaji. 

U dieng pyngkiang u dei u kni. 

Dustur khasi ka pynkhamti. 

Ba u long kni u bat shabi. 
ling seng khatduh la ruid jylli, 

Dei tang nong dup bad ka nong ri. 

Naei kumto khyrwait shabi, 

Synshar mynder ba kan jari 
Dei tang ban tuh jingsngew Jong ki 
Da kane, lad ka la biang hi. 

Thied bah ban ktah u tap matlah, 
Ryngkew basa dang ker dang kah, 
Hynrei katta pateng kam sah, 

Lym kot pyrkhat barim bajah. 

ia soh ka niam, dustur ka piam, 
Mynder urn tip ba don jingriam, 

Wat la jingngeit u la pynphriang 
Jingsngew khasi ka shu tyrsiang. 

Jingthmu ba bha la wet hi triang, 
Lyngkhuh pakhuh ki da pasiang, 
Wat la deiti ki hok ki iaid kynriang 
Dustur b’la wet da lait shah wiang. 

Jingatphyllung kim lah kyndat, 
Jingthmu babha kiba la prat, 
Pyrthuh, pynbud i’u briew ki kdat, 
Sha la dien trai, shisien phai pat. 

Kynjri kyrwoh ba la pyndait, 

Ka da rai-kut ia jingiapait. 

Na ka long iing u suh pyndait 
lajait bynriew ka da pyllait. 

Kumta ma phi shynrang kynthei 
Dei ba phin tip la ka thymmei 
Jingthmu dustur tei lang kawei. 

Ban lait shah ngop ha u nongwei. 



Kl JiNGKYNMAW 


Ki *Tiewkulab Kim Pat Tlor 


Sevan L. Swer 


Katba don ngi la theh lut 

ban im tang la ka mynta; nga kynmaw; 

la lasam katba don ban ia sam, 

ka por den ka neh hajuh. 

Katno ngim khuslai Yano Tano namar ka sngi ka 
mih na lyndet ki lum mihngi man ka sngi, 
shisha ngi iuh Ya pyrtliei da ki kjat ! 

Hapdeng ki ummat ba teng teng ki tuid 
ngi rkhie pashait pynban namar 
ki ‘tiewkulab ki Yai phuh bad ngi Yai kheit 
Ya ki na ‘persyntiew. 

Hynrei kylia lieng ki sngi ki Ya; ngi dum dngiem, 
kylli ia lade balei, bad ka ‘balei’ ka sawa da 
jingjarjar kaba long kum jubab ba sawa-kyrtoh 
ha ki tyndong shkor ba kulmarjingmut. 

Pynban ki ‘tiewkulab kim pat tlor noh, ki dang phuh. 

Ka sngi ka dang mih, ki khlur ki dang phymai, jingim 
ka dangtyllun kumjuh. 

Hato ngi la sngewthuh bad tip aiu ? 

Ngi dang long khynnah sah ban ym shemphang eiei ruh ? 


57 





Meingi Bakthang 


Phim kren, phim iathuh, 

hynrei nga iohi ba phi ia phai lyndet 

la ki kmie ki kpa, kiba ha ling ha sem, bad 

laid kyrdem - la ki surok ba ia pynmong pynpait 

da ki kjat briew, shaka kali bad ki bor bym 

iohsngew ia ki jingud jong phi ; 

phim ong ba phi la jah lynti, 

hynrei phi kyang - da jingbitar ba phim hun namar 
phi Vohi tang ka 
jingihun jingidon suda. 

Ale, 

kren la nga, ngam dei u nongwei ; 
nga phlei snam na ka bynta jong phi, 
nga plie la dohnud la jong kaba pait bapdang 
kuin kajong phi. 

Phi long kum ma nga ha mynsiem ; ngi kyan 
ngi khih'Wit ba ngi dei kiba la shah shet kylla 
— ka long kumta ? 

Lyngba ki jingthnum jong phi nga kem sngewthuh 
ba phi shia la nongkynti bym la hap dur shuh, 
bad dom la ki longshuwa kiba ia saihdur ia ka 
riti ka dustur ba la pynlong ‘nongwei’ ia phi 
ha la ling la sem, em, ha la ri. 

Kl JiNGKYNMAW 


Phi tharai ba ngam don khmat ban iohi ka sngi 
ba jem ba mih man ka step na kine ki lum ithiang 
Jong ngi, ba doh la kliar lum, kliar dieng, bad kyrsiew 
la ki sim ki doh ban rwai, ba suit rong ksiar ia ki. 

Jam kjat 

(Ha 1 Ruby) 


Bevan L. Swer 


Shaneng sharum ki slajat ki patied halor ki maw jlih 
ba la khuid bad mongjong ki lynti iaid briew 
hapdeng ki kamra-thiah-pang ka hospital, 
phi hapoh kamra ha ka jiiigbymtip briew na ka 
jingpang, bad nga, nga thaw dur mutdur la ki hajar 
kijingsawajam-kjatbadapdajingkyrmen nejinglynga, 
u sohkhliang kajingkthang nejingkmen ba la stah dak 
jylliew ha dohnud briew. 

Ki jong nga ki dei kiwei na ki. 

Nga khmied sha jrong, ka sad ha ka rong pait ba ang heb 
ba kh 1 ei jingkyrmen ne jingbymiah leh ei ei, 
ki snur thapbawa ha ki kyndong, ba pynkynmaw ia ka 
jingialeh bym kut hapdeng ki jingthaw ba shah bam 
bad ki nongthwet bam. 

Kampher, don ki pongshai, ka Iyer jem ba beh da jingkyrmen 
Uba Maian u kner ki kti, u syrpud la dohnud khih khuslai. 

Hynrei ka jingjarjar ka miet la pynthut da ka 
jingkynshait um ba man ka teng ha ki kamra sum, 
kumba syrpud lehse bad sait ia ki jingpang jinglynga 
kiba tang ma phi ba tip ba sngew. 

Phi khlad noh khlem kren ei ei. 

Hato, phi sahnud ne kmen ba nga dang im 
na ka bynta jong phi? 
iathuh ia nga. 

Kl JiNGKYNMAW 


Ka Daw Ha Ka Jutang 


Daminot J. Wankhar 


Bynta -I 

Haba u bynriew u pynkhein ka jutang 
U ngam ha byrsieh jong ka pop bad ka sang 
Adong u la nguid ba ka Rhah kan kyrthai 
Dem ngun ka meingi te u lip Jar u bnai 

U phrung la ka khlieh sha ki sangum ka khlaw 
Ba shat j ingphalang u nongbuh u nongthaw 
U sngap shoh tyndep khor thymmai ba un phong 
Urn tip b’u la kjit ia ka bih u seiniong 
Ka ri ka jingsuk ka la duh u kynrad 
Ba syiem u kyrkhah u bynthiew ka ‘ring sad 
Diengsning u kyllon bad ka tnum ka la pei 
Duwan ka la pra bad ii byrsiew u bthei 

Uei mo uthie ba dem tlip ha pynthor 
Balei syiem rathai un hap nion ka lyngkor 
Namar ba Jingsuk urn shym hun ba u ioh 
Un hap ban kyntur ba un bsa la ka kpoh 
Ha trep nga iohsngew ba ka ar-met ka ud 
Ka suh bad ka thar shilynter ba kan bud 
Ba dngong kin wan paw ha ki mgai ka Jingmut 
Bitar u nongthaw sai-Jutang ba la dkut 

Bynta -11 


Kiwei ki jingthaw ha ryngkew bad ha um 
Lyngngoh shu tyngheng ka pyrdain ha jingdum 
Balei kim peiphang u kynrad u jynjar 
Balei ba um hun ia ka bor ban synshar 

Balei ban mushlia ia ka kam jong ki bici 
U khun un sylia un kieng wait la rympei 
Hato u phrangsngi um la ioh la ka bor 
Pyrthei ka jong u bad u spong da ka khor 
Mangi dei ha shwa ba mih syep ha ryngkew 
Ba ioh synrud met nyngkong eh bad ki dew 
Ngim don ka lynga ngi la hun katba ioh 
lohmon ka shet thai u kiew skong u khlieng-kpoh 
Ha khmat ka mariang u la thad long-rynfiieng 
Hato un dang nud mo tabah ba un deng 
Ka main ka la lip na ka khmat u riewstad 
Ynnai ka longbriew ba shida ka longmrad 
Ngim don bor pyrkhat ka jingsngew ne ban ieit 
Ha khmat u b’la jied ngi long mraw ngi sah bieit 
Pynban ka jingbieit ba sngewthuh la duna 
Ka kor ban ia stad kaba tip lut ha nga 

Kl JiNGKYNMAW 


Bynta -III 

U syiem ka jingdum u pynieng ka daw jop 
U khun thepmynsiem u la ngam ha ka pop 
B’la phon ka thame u !ar-en ka dumok 
I’u Ktien- ka-pynlong u la ioh ban kynkok 

Siej-lung mo u Cliew ban kynjoh ka sahit 
Dm tip un dem ngun tang shu poi ka shibit 
Jingnoh dang ha tbian kam da paw sha pyrthei 
Arsut na ka kliar ka khongpong ba shyrkhei 
Ka Rhah kam kheih sang ban shu klun da ka bor 
Bunsien ka khongwaih ne ka laid lynti kdor 
Katno ka phuhmat hangamei ba ka phriang 
Kiwei ruh ki met kin ia bit ka sarang 

Bunsien jingthombor ka shong khet tang shiphang 
Ka bamsap bampong kam ju hun kam ju kdang 
Turoi hangamei kam ju put sur pyndem 
Pajait ha jingmeng ka pynksan ha Jingrem 
Dorbar Jong ki blei ka shu peit thamula 
Jingkyan jingpyrsad ba jingsiep kan pura 
Ka smer ka thala ba kan kiew ruh ha skong 
Jingbthei kabajam kan tyllun hi najrong 



Daminot J, Wankhar 


Bynta -IV 

Kyndit na ka sem u kynih u ryngkuh 
Samihjingphalang kaburom ba laduh 
Lai sien ka jingdum ka pynshoi ban pyndem 
Lai sien u kynih ia ka pop ban pynrem 

U ksuid tur ruma u la poi ha kutlad 
U mut ban iadur bad u syiem ka jjngstad 
U hiah ka kynhun kaba noh sha kharai 
Ba khlek ka thaba na ka stieh ba phyrnai 

Ka hok barabor ka shu ap ia ka por 
Ka pop da lade kan sa kjit ia ka bor 
Nongrim jingshisha ba kan dup ieng rasong 
U kruin jingthala ia ka bamduh bampong 

U khun ka kutlop te u iaid shad khawiang 
Ban shlei u saipan tang kata hi u sliang 
Pyrthei kan kordit ba kan biang la ka met 
Jingbthei ha ka por dei ki dak ka jingstet 

Bynta -V 

U Blei ka jingieit u syrdoh ka jutang 
Halor ka dew saw u aiti bah ryndang 
Ba khun ka tamsneng un ioh ud un ioh nam 
Halor ka duwan ba la tang da ka snam. 

Kl JiNGKYNMAW 


Khublei la Phi 


E. Brektist R. Wanswet 

Katne paralok baroh phi ia don kyrhai 
Ha ka suk ka saih, ka dohnud kaba sadhai 
Mynsiem kaba kmen kaba ieij kum shipara 
Ba teh ka jingieij u hyndai u longshuwa. 

Khulei a khublei ban ong ruh ngim sngew nang ong 
Ban lah ban da lah ba ngin ong to shong to shong 
Ngin iap ngin iap lang, o ngin im ngin ia im lang 
Yn leh kumno te, por kam shah ki kam ki khang 
Khublei ia phi. (2 sien) 

Leit suk to leit suk haduh ban da poi ha ling 
Kynmaw mar kylliang, Blei na jrong un ri un btin 
Ki shihajar nguh katbadangim ha pyrthei 
To sei la ki kti, arti ba ngin ia khublei. 

Samla Nongkyndong 


A ko samla nongkyndong 
Nylla jong u nie u kong 
Rangsamla Ri Khasi 
Thei samla ki phuh samrkhie 
Dur jong phi ba kin iohi 
Badno kin pynshongdor 
Ka ksiar hi kan kham pohdor 
Akor jong phi ban nujor 

Premiet jong u Mar nyngkong 
Ja sohriew phi khem ja song 
Jar jar ha u ba ar 
Pynbiang la khoh la u star 
I waitkhmut ba nep har har 
Phi mih ha u balai 
Bad ki dongmusa phyrnai 
Kum ha khriang ki shersyngkai 

Ha la bri ha i basa 
Phi ia shong jahthait sngewbha 
Kynthei ki iasong kwai 
Rangbah dih duma sadhai 
‘Er pyngngad ka beh jai jai 
Ryntih phi ia trei lang 
Tuid jem jai ki sur babang 
Puriskam ki khana-tang 

Kl JlNGKYNMAW 


Khie Noh Khun leij Jong Nga 

Khie noh khun ieit Jong nga 
Khie noh ki ieit jong nga 
Meingi ka la sdang mih 
Suifi bneng sdang saw sdang ih 
Khie noh sum kti sum kjat 
Da bta ka khmut khmat 
To da leh sting leh smat 
U shhiuh khyllong da sad 
bad i Mei bam ja step 
Bam lang ryngkat ki hep 
Bam kdang ma phi shuwa 
Ba ngan Ieit lum lyngkha. 

U Heh u dei u rang 
Sharai masi ki blang 
Shalum to hiah iaiam 
Ban bam phlang lung ba bang 
Jasong sa bam mynsngi 
Putmieng ka besili 
Ryngwiang u khwai to rah 
Khwai sher dohthli jyntah 
Dang kham shai wan phai noh 
Ki blang masi baroh 
Shuwa ban dum sha iing 
Tynrong shikit ka dieng. 

E. Brektist R Wanswet 


Kongthei ki syiar na sem 
Sa plie ai riewhadem 
Sar ka ling ka phyllaw 
Phi la samla khynraw 
Y nda nangta kongthei 
Phin sa lape ka dpei 
To shut ki khiew ki pliang 
Ka i'ing da lum biang biang 
la i hep i theirit 
Mynsngi ai ja umshit 
Janmiet sa pyntiewum 
I mei jah jrem ban sum. 

Balei 


Ryngkat bad phi nga shong, 
Kamietjingdum kam ai jingtngen, 

Ka khmat ba pher 
Ka diaw ngam tip aiu. 

Khana ki pur shane shatai, 

Ki khmat ki nangringswai, 

Kyntien ki mih 
khlem donjingwit, 
nga sngap bad 
ar ne lai nga ang, 

Hynrei ia miet nga sngew ban khang, 
Bajingshai ban nymwan, 

Ha trai ki kjat nga dem 
Ha nga ka miet ka kham pher 
Phi ong to shim ki kti jong nga 
Nga shim bad nga syrpud 
Phi sngewjem jai phi khlem ud 
Ki kti batlot 

Ka khmat ba diaw kam shah pyllait 
Nga bat te nga bat 
Ngam kwah ba kan kut 

Ka dak ka shin kam paw 
ki dak khatduh kim jop 
Ummat ba rkhiang 
kituid khlem daw 

Phi pyni ka dur ba hun mynsiem 

Hynrei ia nga phim iathuh 

Ban tehnoh ngam kwah 

Namarphi ai jingtngen 

Balei ngam ong 

Balei ngam ong 

Khublei khatduh 

Ngan jin da tip kine baroh 

Ngan shong kyrnai bad phi haduh ki sngi 

Ba phi her biang biang. 

katno nga kwah ban don bad phi 

Ban shim ki kti nga siiang 

Ummat te ki jaw bad ki jaw. 

Ka Khyrdop ha Rngai 


Sha ki syrtap bymlah thew 

Shaba ka kti briew kam lah kot 

Da ki Thapbniang ka jingmutdur 

Sha ki kliar ba ka kti briew ka shah rem noh 

la ram bym lah siew shuh nga Yam 

Phi her noh 

ban lap ka khyrdop ksiar 
Nga im hapdeng ramia 
Hynrei ki wei kirn shemphang. 

Dik dik nga thrang eh 

hadien ka jingsngap jar ba pynkthang Jong phi 

La da ka shimpor slem slem ia nga 

Ban ia kynduh bad phi 

Hynrei kynmaw lem ia nga 

Tok shi tok ngan tur sha jingkut 

Ngan iai tuid ha ki khriang kajingim 

Wat ha ka dum ne ka shai. 

Katno yn pynjrong ia ki mawjiengkieng Jong nga 
la kane ngan ap ia ka hukum blei. 

Ynda ia del ka por ban khot 
Sha kitei ki shilliang lum 
Hato don mo ban iathuh ia phi? 

Ki nongrah khubor ka bneng kin tip mo? 
la phi nga ong, la da phi tip ia kata ka sngi 
La phin ap ne em ia nga ha Jingkhang bneng? 
Ynda ngan tied, kan plie ne em? 

Kine ki don bad kajingisynei jongU. 

Hato phin long ka juh ne phin kylla dur 

ngan lah ne em ban ithuh iaphi 

Ne ia ngi la pyniakhlad 

loh ba ia phi la thawdur thymmai 

hangta nga ong, ngan long hapdeng jingdum 

Hynrei ngam artatien 

Ynda nga la leit noh nangne 

Ngan lap ka step phymai. 

Ha ka rngai ka jingmutdur. 

Nga i kumba kin uriong shisha 

kan long ka jingkmen jongphi ha kata ka sngi 

Ban rakhe ia jingim ba thymmai 

ha ka dur ba phuh samrkhie 

Kan long ka jingkmen ia nga 

Sa shisien ngan shim ki kti 

ha phi 

Hangta jingkmen badjingsukjunom lajunom. 



Sah Tang ki Jingkynmaw 


Kum 'tiewkulab iwbih ba dang phuh bha, 

Syndet la kheit bad shu shim noh; 

Ban pynbynnud ia kur ia kha, 

Kumjuh ia lok ia jor ban pynlyngngoh. 

Kyntien ba mih na rmiang Jong phi, 

Katno shongkhia shongsbai ki long; 

Akor burom ba phi pyni. 

Long nuksajingim janai ban thong. 

Dohnud sngewsih ba paid ba pdang, 

Lano phin wan pyntngen? 

Jingsngewkynjah bad jingsngewtmang, 

Lano patyn shemjingshngainjingkmen? 

Kumta na jngai ngi ai khublei, 

Dajingkyrmen, ban ia shem biang; 

Ko REALITY, hakhmat U Blei, 

Da phi, iangi, iasaid kylliang. 

Lucy Memory Raptkap, 
For Late Reality Lanong. 

Phi Im Ha Dohnud 


Kum tiew kulab ba dang phuh na shylluid, 

Dur bhabriew jong phi, ka thaba phyrnai; 

Phi khih, phi ksar, phi rkhie phi kmen sngewbha; 

Khmat ieit ba lui lui, ka paw jinglong khuid. 

Jingim shitengpor kum nuksa ka long, 

Akor kaba bha phi nang ban pyni 
Jinglong kohnguh ka paw ha Ting ne skul, 
hangno ba phi don nuksa phi ju long. 

Kyndit kum pyrthat jingiap ka wan bthat; 

Da kti kiba eh ka knieh khlem salia 
Jingiap kum nongshun, ka wad la ka por, 

Nga pait ka dohnud ba phi khlad jyndat. 

Jingkthang bym lah ong, ban tip phi la khlad. 

Peiphang ngam lah kot ka daw sha balei? 

Jinglong sotti ryngkat khmat phuh samrkhie. 

Phi her noh nangne Ting shon^eh ban wad. 

Khmat briew kim lah kot ban iohi ia phi, 

Pynban phi iai im hapoh ka dohnud, 

Jar jar hapoh dohnud phi pynsahnud; 

Nga tip biang biang ngam lah ban klet ia phi. 

Ki sngi bad por, ki iaid ki mareh stet; 

Shi snem ia dap ba phi khlad na pyrthei, 

Man ka khyllipmat phi paw bad iai wah, 

Nga pdiang ba phin im, ia phi ngan nym klet. 

B.D, Nongpoh 

Namar Ngi Kynmaw: Reality Lanong 


Ki ummat kiba kthang, shisnem ngi dang iai fiiad, 

La ki saw aiom ki kyila, baroh phi lah pynblad; 

Ha ki thapniang ka rngai, shano mo phi her? 

Jyndat! phi leit phet ia ka mynsiem jongngi phi kynther. 
la ka dur lui lui ba kmen, hangi phi la pynneh, 

Bad ki sur ieit ba jem, junom phi la theh; 

Kum u syntiew ba phuh, ha ki aiom jing aiei, 
la ki jingeh ba phi mad, haphi kim long eiei. 

Ha kane ka lyngkhuh snem ba nyngkong jong phi, 

Tang jingkynmaw ngi wan ai; 

la i por ba rit ba ngi ia shem, bad iaphi ngi iohi, 

Ha shuwa ba phin Ieit pat sha ki lynti ba jngai. 

lai peit bad iai jngoh bad to nang iai kyrkhu, 

la ka sem jingstad, ia ki paralok bad ngi kumba phi ju kyntii. 

Marco Mitri, 
On behalf of alt the teaching staff, 
Nongtalang college, 
1st. June, 2002. 





Ko Ri Ba Nga leit 


Haba nga peit nga kum nujor, 
la Ri Khasi bad ka Rithor; 

Dang don seh mo ba kham kordor? 

Ka riam ka beit ne ka akor. 

Ka Iyer pyngngad ban bam ngi ioh, 

Umkhuid ba mih na krem na kroh; 

Hato dei mo ba ngin khein poh? 

Ka Ri b'u Blei u la pynioh. 

Katba nang iaid ki sngi ki por, 
la Ri baieit ngi pynjulor; 

Ym tang ia ka burom akor, 
la ka mariang ruh ngi pyntlor. 

Ko khun samla to iaid tipbriew, 
la la ka Ri ban nang kyntiew; 

Ngi hun se mo ban iai tih thiiew? 

Pynsyier jingim ki khun ki ksiew. 

Ngi ioh pateng na ki mynwei, 

Kumta ban burom kein ngi dei; 

Ba ri jongngi kan ym sepei, 

Ka nam kan sah sawdong pyrthei. 

Arnold SN 
CIEFL 

Por Kynmaw lympang 


Ki sngi ki ia ba leitnoh, 

Sa shisien pat ki paw; 

Hajingmut jongngaki wan shoh, 
la por shong skul nga kynmaw. 

Kum por khynnah ngam tip khuslai, 
Ngam tip ka diaw sngewsih; 

Nga dap tang ka kmen ka rwai, 
Khlem patiaw ka lashai. 

Kum ka kper soh bad 'per syntiew, 

Ba phuh ki bar rukom; 

Pynban ka mih ki sur jylliew, 

Ki sur ba sngew myllung. 

Ki sngi ki bnai ki snem ki her, 

Ki lokkijor baieit; 

Kum ki sla dieng ba beh ka Iyer, 
Kylleng pyrthei ki per. 

U por u patsha badonbor, 

Ba ralamjingkylla; 

U dei kein u por ba khraw bor, 

Bym ju thew ne bakla. 

Kumta, ha ka mon ba laitiuid, 
Mynsiem ka thrang ban her; 

Ka her ruh kylleng khlem da pud, 
Mawlynnai ban ioh deng. 

Dei kumta tang hajingkynmaw, 

Bunsien ki wan ban shoh; 

Ban rah ia dohnud ba bynniaw, 

Sha por ba la leitnoh. 




B. Raplang 

My Sister - With Love 


Oh ! myriads of friends I’ve met 
Some, a-handshake ; and few 
My heart admires. And 
The choosen one is ‘you’ 

Those by-gone days; Memories 
When recollected afresh. 

Cut ‘thro’ deep in my heart 
The ups and downs 
The fun and frolics 
The tales you tell with jest. 

Now memories of pain and tears 
How often, I remember you. 

Like a mirage - 1 run for thee 
L.ike the mist you faded away 
Like a flash of lightning. 

That peeps through the hazy-sky 
The next second your’e gone 
Not a thought to lose you. 

Yet suddenly you’re called away 
Now that >ou’re gone, only 
Memories bring us together again. 

Thank God! 

For a wonderful Sister 
it opened my eyes to see 
How precious & true you’re 
Good Bye — White Rose of Modesty. 

(Dedicaiedto my beioved sister Reality Lanong - By Rimika Lanong) 

To You My Friend 


[4eart wrenching into the steally night 
Awake and obscure, to the world around 
Time and again, thoughts trickle by. 

My longing heart, came weariness 
And awaken by the plain truth of life. 

For once, I say, Is she not there? 
Thoughts linger on recounting her love 
Love that once broke open my heart 
Her charm, mesmerizing my being 
Soft and tender her contour remain. 
Sweet and cute, will I see her again, 
her smile, whisperly lovely timid voice, 
Creating for sure a romantic impact 
It is love, Tm sure here sisterly love 
Is she there, I scigh with tears. 

O ! Cheerfur Spirit 


My friend, unseen - thou art gone. 

Leaving fond memories of Love and Joy. 
For us to cherish, by thy name. 

Yet, painful when, ‘Reality’ downs. 

Images of life, filled with promise 
Laughter that drown sorrows often. 

Nature adorning thee, the gift of smile 
Fragrance spreaded swiftly around thy life 
For thy spirit, free like a bird; Yet. 

Like the gentle flow of stream in spring. 
Like the sweet soothing sound of music 
to comfort and cheer a lonely heart. 

In full bloom, thou art called to a life 
My parting so unreal, as one reminisce; 

For Cherubic, thy contours were yesterday, 
And today, you are gone, O! Happy Spirit. 


K, Nipuni Mao 
CIEFL, (N,E. Campus), ShUlong 




81 



’Reality’: Your Name Well Define 

Is 'nt it, so well define, of the 'NAME' that you wear? 

That life is a dream, and we're ail made to stare. 

Death! an enigma indeed, for my reason had fail. 

But not for you who have outlived this mortal's tale. 

I count it a truth, not a mere fantasy, 

That the dead can see better, life's reality. 

While on assignment out here, you are indifferent to asked. 
But with 'DEAD'! the answer you've found it at last. 

To you who had been choosen, the spirits dare to come, 

To snap you away from the nightmare, we still succumb; 
Like an Angel, compare to ten thousand wisemen, 

Dreams and nightmares to your power now they bend. 

High, up the altar, with the maker's eyes you shine, 

A reward so early, when the aged trod to climb; 

A song of your short dream, we will ever sing. 

And your pleasant lores we continue, till we finally meet again. 

Heart breaking rememberance, 
for late Reality Lanong, 
front Sir Marco Mitri, 
1st June, 2002. 

A Rose On My Desk 


There sits atop my desk a white rose 
A great silken blossom larger than my open palm 
Sustained by something so ever simple as clear 
Fresh water, unperturbed in a slender fluted glass. 

The white rose stands for pure love, she said. 

My love, last night, said as we ate supper, 

I don’t know what it means. 

And it sits there my 

White rose, unmoving and steadfast for 

Weeks, months! I know because 

I have counted the days - 

Since she found out 

My love, months ago, that I kissed your mind. 

It has quietly sat there, my 
White rose, through the storm front: 

The wronged love. 

The gut- wrenching search for soul-truth. 

The secret, unrepentant conviction. 

And now, my poor . 

White rose, now, in the 
Eye of my storm, in the 
Deceiving calm - 
Will you still be there. 

When the consequences of my 

Decision come to pass? 

Do you know what the yellow rose stands for? She asked. 
My, last night, asked as we ate supper. 

It stands for friendship, I said 
And ate, and 

Stared at the vibrant, young yellow 
Rose on the table, between us. 




84 



Fate 


1 put on a fake smile 

Pretending to be so glad 

They can’t see, now I am good as mad 

1 Say to all, that everything is so fine. 

But nobody has tried to read these eyes of mine. 

Hiding all the pain, the miseries, that knows no bound 
Of losing someone, of whom you are found. 

I wish 1 had some one to share these feeling with, as the times 
slowly tick. 

But all I have is my dark shadow as I slowly grow sick. 

Fate, you have played such a big joke on me. 

You have shown me the door, but threw away the key. 

I wish I could pour out my heart, and express all my feelings 
before it’s too late. 

Because 1 know soon on my face, will be closed the gate; 
And I will have not one but to blame my hopeless fate. 

William Nampui 

Diploma in Mass Communication (2001-2002), CIEFL, Shillong 







’Shaphang I Reality Lanong’ 


La kha ia I Reality Lanong ha ka 21 tarik 
Jymmang 1978. 1 dei I khun khatduh 
napdeng ki kynthei jong I Kong Lodis 
Lanong bad I Bah Shyllong Khonglah. La 
kha ia I ha ka sngi ba ka Ting ka don ka 
jinghiran ha ka ioh ka kot bad ka Ting jong I 
ka long kaba kyrduh haduh katta katta. 
Hynrei ka Ting hi kam lah ban tep ia ka 
jingshisha ba dei hadien ba la kha ia I 
Reality ka ling ka la sdang ban ioh ka 
jingkyrkhu na U Blei. I Reality I san irat ha ka 
jinglong khyllung bad I ioh bha ia ka jingieit 
na kiwei na ki Kur ki Kha bad na ki hymmen 
ki para. I la pyndep ia ka Lower Primary 
School na la shnong bad I la ioh ka jinghikai 
kaba paka ha ka jinglongbabha ha ka skul rit 
ba I pule. I Reality I long kum i Tiewdieng i 
ba nang san bad pyiar ki tnat ryngkat bad ka 
jingsumar sukher ki kmie ki kpa. Ha ka por 
ka jingshongskuljong I ha Sohkha 
Government High School ha ka rta jong ka 

jingkhie plung I la sdang ban sngewthuh ia 
ki jinghikai ki kmie ki kpa bad I nangsan 
ryngkat ki kyntien jingsneng jingkraw jong 
ki. 

Ha ka jinglong khynnah samla jong I, I la 
ioh ka jinghikai ha ka ktien U Blei bad ka 
Niam hi ka ai sboh ia ka jinglongmynsiem 
jong I bad ka jingsan ha ka longrynieng ka 
iaid ryngkat bad ka jingsan ha ka jinglong 
mynsiem ruh. Ha ka por ka jingshong skul 
jong I, I la sdang ban pynpaw ia ka sap ka 
phong ka badon ha I. Ma sdang ban thoh ki 
poetry bad I la ioh ban bsut ia ka Poetry 
jong I ha kawei ka Souvenir ba la mih ha 
kitei ki por. 

Ki por ki iaid bad i la lah ban pyndep ia 
ka matric hapoh Sohkha Govt Higher 
Secondary School. Ha ka jinglong jong I 
kaba thrang ia ka jingpule I iai bteng ia ka 
jingpule bad I lah ban pyndep ia ka Class 
XII hapoh Seng Khasi College, Shillong. 
Ar snem hadien ba i la sah sha Shillong I 
la kwah ban wan phai biang sha la I jong i 
trep i skum ki kmie ki kpa. Ha u snem 2000 
I la leit pule hapoh Nongtalang College ban 




pyndep ia ka Degree. Kine ki sngi ki long ki 
sngi ba kordor na ka bynta jong I bad ia ka 
Ting ka sem baroh namar ha kine ki por, I 
iohlad bha ban ia sngewbha bad ki kmie ki 
kpa ki hymmen ki para bad ban pynpaw ia 
kajingieitmarkylliang. I la pynsngewbha 
ym tang ia ka Ting ka sem bad ia ki para 
shnong para thaw ruh. Kane ka por ka long 
ka kliarduh ha kajingimjong I. Kadei ka 
porkaba I sngewbha eh. Ka pynsngewbha 
ia ka Ting baroh kawei lyngba ka burom ka 
akor, ka ktien ka thylliej, ka pule ka puthi, ki 
kti ki ba tbit kiba smat ki ba sting ha ka kam 
ka jam la ha Ting ne ha bar. Ha ka rta jong I 
kaba 21 snem I la sdang ban pynpaw ka 
jingthrang ban aiti iaiade na ka bynta ka bha 
ka miat ha ka imiang ka sahlang. I la long 
ka nongtrei mon sngewbha ha ki kam 
pynroi bad I long dkhot ha kawei ka Seng 
trei mon sngewbha. I la long ruh iwei I ba 
pynshlur ia ka kam pynroi ha ka liang ki 
kynthei. I kloi ban shim bynta bad ban iarap 
ha kano kano ka por ba ka seng ka donkam 
bad I kloi ban ai ka jingkyrshan ba khlaih 
bha bad ban ai ka kti ka diang ka kti ka mon 



ban ia tynrong lem na ka bynta ka bha ka 
miat ha ki shnong ki thaw. Wat la I don bun 
ki kam ban pyndep hynrei I la shimti ruh ia 
ka kam kum ka Nongialam ia ka 
Development Committee jong ka College 
ba I don ha katei ka por. I la long ruh I 
Nonghikai mon sngewbha khlem da slew 
tulop ha kawei ka skul ba la seng da I Bah 
Shyllong Ghonglah i ba dei ruh i Kpa jong I. 
Ha kata ka por, I kloi ruh ban shim 
pynkhreh kot ia ki khynnah ki ba duk ba 
rangli khlem don jingsiew ei ei. 

Wat la I Reality I bun kam ban kyntiew 
lem ia ka Imlang ka sahlang hynrei im 
shym klet pat ia U Blei. I la iaieh katba lah 
ka bor ban pynsngewbha ia la u jong u 
Nongthaw. I shakri na ka bynta ka burom 
jong U Blei bad I long I nongpynshngiah 
bad nongaimynsiem ha ka Balang. 

Ha u snem 2001 , dei u snem ba 
khatduh jong I ha ka sla pyrthei bad I 
dangdon hapdeng ka jingpule ban pyndep 
ia ka BA 2nd year. Katba ki sngi jong I ki 
dang iaid bad ki nangjam sha ka jingkut 
bad ka jinglongsamla jong I ka dang long 
shylluid bha kum u syntiew u ba phuh 




itynnat bha ha ka kper, kyndit kynsan ka 
jingpang ka trei ha ka met jong I bad ka 
jingshitom jong I ka sah katto katne sngi. 
Ha ka jingshisha, I Reality im ju kham don 
kata ka jingpang ka ban pynshitom jur ia I 
hynrei ha ki taiew ba nyngkong u Nohprah, 
2001 1 la kham don ha ka jingshitom wat la 
katta ruh wat hapdeng ka jingshitom jong I, 
I don ka jingthrang ban ia shem ia kata ka 
sngi ka jingwan longbriew u khun u Blei 
sha kane ka pyrthei. I la pynkhreh khnang 
ia ki jingrwai ba kyrpang jong I ban rwai ha 
kawei ka singing festival jong ka miet 
Khristmas ba la pynkhreh kyrpang ma I 
ban pynsawa ha ka shnong baroh kawei. 
Hynrei, sngewsih ban ong ba kane kam 
shym la jia long kumta ia 1. 1 don hapdeng 
ka jingsumar bad I don hapdeng ka 
jingshitom bad lai kynta ha shuwa kane, I 
la tip lypa bad I la sngewthuh ba im don lad 
shuh. I la phah duwai lai sien lai wat na ka 
bynta jong I bad kawei kaba sngewtynnat 
ban sngap ia ki kyntien jong I shuwa ba in 
khlad ka long ba I ong, 'Ba ynda nga la koit 
nangne, Ngan iaiap ia ka kyrteng u Blei U 
Kpa jong nga', hynrei u Blei imat urn ibit ia I 

ban pynsah ha kane ka sla pyrthei kaba 
dap tang ki rongphong bad jingjynjar suda. 
Ka 12 tarik Nohprah 2001 kadei ka sngi 
ba khatduh jong I bad ka 3 baje nohphai 
sngi kadei ka kynta ba khatduh ia I Reality 
bad u Blei u la shim noh sha lade ia I 
Reality Lanong. Kane ka long ka khyllipmat 
kaba kah dum ia ka ling ka sem ki kha ki 
man bad kiba ieit ba thoin baroh. 

Ka sngi jong I ka sep ryngkat ka dur ba 
phuh bad ba bha briew, ka rynnieng kaba 
biang bad ka pynhap ia ki ummat jong man 
iwei pa iwei. 

Ka dur bhabriew jong I ka iai sah tad 
haduh ka sngi ba I thiah lyngktop halor 
jingthiah tad haduh ba kan sep noh na 
khmat jong kiba I ieit, ryngkat ka pansngiat 
jong I ba la pynphong bad la kertawiar ia I ' 
baroh sawdong da ki syntiew ba remdor ba 
la shna khnang na ka bynta jong I. Ka sngi 
14 tarik Nohprah, 2001 ka dei ka sngi ba 
kham kyrpang bad ban iaineh iaisah ha ki 
thup dohnud jong iwei pa iwei kiba don lem 
hangta. La pyndon burom ia ka met jong I 
ha ka rukom ba kham pher. La pyndon 
burom ia I da kaba wan buh syntiew da ki 

skul ba I la mih bad kumjuh ruh da ki 
khynnah skul ba I Reality I hikai, ki 
college bad ki Seng trei mon sngewbha 
kiba ma I I long dkhot. Ka jingleit sha 
lum jingtep ka pynlong ka jinglung 
mynsiem ia baroh kiba leit ontep ia I 
namar ha ka jingleit rah noh ia I sha lum 
jingtep ka don ka jingsawa ha ka sur 
HA/ai ba myllung ba ia rwai da ki khynnah 
skul bad ki khynnah rit ka Seng 
Khynnah hapdeng lynti shaduh lum 
jingtep. Nga sngewda la ki shkorwat ki 
tymmen ki san ki ong ba ym pat ju don 
ka jingleh burom ka ba kham kyrpang 
kum kane ka jingleh ia I Reality ha ka rta 
jong ki. I Reality I dei I thei samla iba 
janai, I bym pat don ka jingthoh bria 
katkum ka jingiohi da ki khmat briew, I 
long I ba la laid sha ka Hima U Blei 
ryngkat ka jinglong sotti. Nga thrang ba I 
Reality Lanong in long kum ka khana 
pateng ha ki thup dohnud jong man iwei 
pa iwei. 


Lahduh Lanong, para Khatduh. 



Shaphang Ki Myllung 


I Bah Dewising Khongdup i dei u nongthoh Khasi 
banyngkong eh ban ioh ia ka khusnam Bhasha Samman na ka 
Sahitya Akademi- 

I Bah E- liieston Dkhar i dei uwei na ki myllung Khasi ba la 
paw bha- I la pynmih shibun ki kot poitri- I la shongthait kum u 
Director of North Fast Service na All India Radio -• Shi Hong - 

I Bah Kyntieuibor Diengdoh i trei kum u Section Assistant 
ha ophis PUIDt Sohra- 

E3ah J.K. D?engdoh i trei ha ka ophis Ag^iculttr^i Shillong 
bad i la pynmih saw tylli ki thtp poitri- 

I Bah Paul Lyngdoh i dei u President jong ka KHNAH- I la 
pynmih ar tylli ki kot ha ka Phareng bad Khasi- 

I Bah T-T- nkhimi bam kwai ha ling U Bleii i dei u nong^i 
Khasi bcpawnam- La shim ia ka poim jong i na ka thup rwai jongi- 
I Bah Pascal Malngiang i hikai ha ka Department jong ka 
Political Science-. NEHU- I la pynmih shibun ki kot ha ka Khasi-. 
kynthup la katto katne tylli ki thtp poitri- 

I Bah S-S- Majaw i hikai Khasi Literatus ha Synod College 
bad i long ruh u nongthoh ba la paw bha ha ka thoh ka tar Khasi t 
kum u myllung bad u kritik- 

I Bah Phyrnai Harbaniang-. i dei u nongrwai Khasi 
bapawnam-i I trei mynta kum u District Public Relation Officer-. 
niPR-, Shillong- 

I Bah Kynpham Sing Nongkynrih i dei u Publication Of- 
ficer-. Editor bad RJ^lic Relation Officer ka NEKJ-. Shillong- la ki 
poim jong i ha ka Phareng la pynmih kylleng ka ri India bad shabar 
nJn- I la pymih saw tylli ki kot-. ar ha ka Khasi-. ar ha ka Phareng- 





I Kong Silbi Passahi I dei i nongrwai 
Khasi ba la paw bha-i I Kong Silbi I hikai ha 
ka Khasi Jaintia National Government Upper 
Primary Schooln Shillong. 

I Bah Teslet Pariat (bam kuai ha 'iing U Blei) i dei u nongruai 
Khasi bapawnam- La shim ia ki poim jong i na ka kot Ka Pliang 
RLpa* 

I Kong Sweetimon Rynjah i la shongthait kum ka Deputy 
Registrar-. nLHU- I dei i nongthoh iba tip bha shaphang ka Khasi 
kolshor. 

I Bah Be van L. Swer i dei u nongthoh banyngkong eh ban 
thohpoitri Khasi ha ka ““free verse la ki poim jong i la pynkylla 
Phareng bad la pynmih ha bun ki makasin poitri . I trei kim u Pro- 
fessor ha ka Khasi Department i NEHU* 

I Bah Daminot J- LJankhar i trei mynshuja kum u Lecturer 
jong ka English Literature ha Synod College- I dei u nongrwai 
Khasi ba paunam bad i trei rrvnta kim u Inspector of Taxes jong ka 
sorkar Meghalaya- 

I Bah E- Brektist R- bJanswet i dei u nongthaw jingrwai 
Khasi ba la tip kylleng kylleng- Ha ka snem ITO i la leit bad la ka 
kynhin nongrwai sha ri Wales ban pynsawa ia ki sur Khasi tynrai - 
La shim ia kane ka jingrwai na ka kot jiny\jai jong i - 







